open-index/open-wikipedia-markdown huggingface dataset:
ကျောက်ကူးဘုရားစေတီတော်

**ကျောက်ကူးဘုရားစေတီတော်** သည် ညောင်ဦးမြို့ အရှေ့ဘက်တွင် တည်ထားသည့် စေတီတော် တစ်ဆူ ဖြစ်သည်။ ညောင်ဦးမြို့မှ တာ ၇၀၀ ဝေးကွာသည်။

## သမိုင်းကြောင်း
သက္ကရာဇ် ၅၃၆ ခုနှစ်တွင် ဖြစ်၏။ ထိုအချိန်တွင် နရပတိစည်သူ မင်းကြီးသည် စိုးစံနေ၏။ ထိုမင်းလက်ထက်တွင် အရှင်ဥတ္တရဇိဝထေရ်၏ တပည့်ဖြစ်သည့် အရှင်ပဏ္ဍိတထေရ် အကျင့်သီလနှင့် ပြည်စုံ၍ မင်းနှင့်တကွ ပြည်သူတို့သည် ကိုးကွယ်ကြ၏။

တစ်နေ့သောအခါ မိန်းမတစ်ဦးသည် တရားအားထုတ်ဟန်ဆောင်ကာ ကျောင်း၏ ဥပစာကမ်းထိပ်တွင် ရက်အတန်ကြာအောင် နေ၏။ ထို့နောက် ရဟန်းနှင့် ငြိစွန်းခဲ့လေဟန် မမှန်သတင်း လွှင့်လေ၏။

ထိုအခါ လူတို့သည် ရဟန်းအား ထိုအကြောင်းနှင့် ပတ်သက်၍ မေး၏။ ထိုအခါ ရဟန်းက ဒါယကာ ဒါယကမတို့ကို မြစ်ကမ်းသို့ ခေါ်သွားကာ သစ္စာပြုလေ၏။ ထို့နောက် ဒါယကာတစ်ယောက်ထံမှ ဓားနှင့် ဓားသွေးကျောက်ကို ယူကာ "မိမိ၏ သီလသည် မပျက်ယွင်းပါက ဤကျောက်နှင့် ဓားသည် ရေသတ္တဝါကဲ့သို့ မြစ်၌ ကူးပါစေသား" ဟု ဆိုကာ ပစ်ချလိုက်၏။ ထိုအခါ ကျောက်နှင့် ဓားသည် ရေဆန်သို့ ပေါ်ကာ ဆန်တက်လေ၏။ ထို့အခါမှ ဒါယကာ ဒါယကာမတို့သည် ယုံမှားမှုကင်းကာ သဒ္ဓါတရားတို့ ပိုမို ဖြစ်ခဲ့လေသသည်။

ထိုကဲ့သို့  သမိုင်းကြောင်း ရှိခဲ့သည်ကို သိသာထင်ရှားစေရန် သက္ကရာဇ် ၅၅၀ တွင် နရပတိစည်သူမင်းသည် ထိုကမ်းပါးတွင် စေတီတော် တည်ကာ **ကျောက်ကူးဘုရား** ဟု သမုတ်လေသည်။

## အတိုင်းအတာများ
စေတီတော်သည် ချောက်ကမ်းပါးတွင် ဥမင်တူးကာ ကျောက်သား အုတ်တို့ဖြင့် မွမ်းမံထား၏။ ဂူအတွင်းတွင် ရုပ်ပွားတော်တစ်ဆူ ရှိ၏။ ထိုရုပ်ပွားတော်သည် ပလ္လင်အမြင့် ၆ တောင်၊ ထိုပလ္လင်ထက်တွင် ရုပ်ပွားတော်တည်ရှိပြီး ဉာဏ်တော် ၁၂ တောင် မြင့်သည်။ နံရံတွင်လည်း ဗုဒ္ဓဝင်ဇာတ်တော်များကို ရေးသားစေသည်။ ထို့နောက် ဂူနှစ်ဆင့်ထက်တွင် ဉာဏ်တော် ၇ တောင်ရှိသည့် စေတီတော်ကို တည်ခဲ့သည်။

## အမည်
ရေတွင် ကျောက်သည် ကူးသည်ကို အစွဲပြု၍လည်းကောင်း၊ ဥမင်ကို ကျောက်ဖြင့် ကူးဆက်ပေါင်းမိုးကာ တည်ထားသဖြင့်လည်းကောင်း **ကျောက်ကူးဘုရား** ဟု သမုတ်ခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
ကျိုက်ဗျင်းနတ်စေတီတော်

**ကျိုက်ဗျင်းနတ်စေတီတော်** သထုံမြို့၊ ဇင်းကျိုက်တောင်ပေါ်တွင် တည်ရှိသည့် စေတီတော် ဖြစ်သည်။ ဇင်းကျိုက်တောင်သည်  ပေ ၃၀၂၂ မြင့်၍ တောင်တက်ခရီး လေးမိုင်နီးပါး ရှိသည်။

## သမိုင်းကြောင်း
မြတ်စွာဘုရား ပွင့်တော်မူချိန်အခါက ဖြစ်၏။ သုဝဏ္ဏဘုမ္မိနေပြည်တော်တွင် တိဿဓမ္မမင်းနှင့် သီရိကပ္ပအမည်ရှိ မိဖုရားကြီးတို့သည် ဖွားမြင်သည့် သားတော်နှစ်ပါးသည် ဂစ္ဆဂီရိတောင်နှင့် ဗန္ဓဝဂီရိတောင်တွင် ရသေ့ ပြုနေ၏။  ထိုသားတော်နှစ်ပါး၏ အမည်မှာ တိဿဓမ္မနှင့် သီဟရာဇာတို့ ဖြစ်ကြသည်။

တစ်နေ့သောအခါ သီဟရသေ့သည် သူငယ်တစ်ဦးကို မွေးစား၏။ ထိုသူငယ်သည် ကွယ်လွန်သွားသည့်အခါ မဇ္ဈိမဒေသတွင် လူဖြစ်လေ၏။

ထိုကလေးသည် ခုနစ်နှစ်သား အရွယ်ဖြင့်ပင် မြတ်စွာဘုရား၏ တရားတော်ကို နာကြားရကာ ဂဝမ္ပတိ ရဟန္တာ ဖြစ်လေ၏။ ထိုရဟန္တာသည် ခမည်းတော်ဟောင်းနှင့် ဦးရီးတော်ဟောင်းရသေ့နှစ်ပါးကို မြတ်စွာဘုရား ပွင့်တော်မူသဖြင့် တရားတော်ကို နာကြားရလေ၏။

ထို့နောက် ရသေ့တို့က နာကြားရသဖြင့် ပင့်ပေးပါရန် တောင်းဆိုသဖြင့် ဂဝမ္ပတိထေရ်သည် မြတ်စွာဘုရားကို လျှောက်ထား၏။ မြတ်စွာဘုရားသည် သက္ကရာဇ် ၁၁၀ တွင် သုဝဏ္ဏဘုမ္မိသို့ ကြွလေ၏။ ထို့နောက်တွင် တိဿဓမ္မမင်း ဆောက်လုပ်လှူဒါန်းသည့် ကျောင်းတွင် သီတင်းသုံး၏။ ထို့နောက်တွင် ရသေ့နှစ်ပါးတို့အား ဆံတော်နှစ်ဆူစီပေးသနားတော်မူခဲ့သည်။

## စေတီတော်တည်ခြင်း
သီဟရသေ့သည် မိမိရရှိသည့် ဆံတော်နှစ်ဆူကို တိဿဓမ္မသီဟရာဇာမင်း၏ အကူအညီဖြင့် စေတီတော် တည်ခဲ့သည်။ သာသာနာတော်နှစ် ၁၁၂ တွင် တည်ခဲ့ပြီး ဖိနပ်တော်အကျယ်သည် ၁၀ တောင် ရှိ၏။ ဉာဏ်တော် အတောင် ၃၀ ခန့် မြင့်သည်။ မင်းကြီးသည် ထိုဘုရားကို ပူဇော်စောင့်ရှောက်ရန် တောင်ခြေ၌ ရွာတည်ပေးခဲ့သည်။

## အမည်
မင်းကြီး တည်ပေးခဲ့သည့် ရွာသည် "ဘုရားတောင်ခြေရွာ" ဟု အဓိပ္ပာယ်ရပြီး မွန်ဘာသာဖြင့် **ကွမ်ဇိုင်ကျိုက်** ဟု ခေါ်ရာမှ၊ ဇိုင်းကျိုက်၊ ဇင်းကျိုက်ဟု တွင်လာခဲ့သည်။

ထို့ပြင် ရှေးအခါက ပင်လယ်ကမ်းစပ်ဖြစ်သည့်အတွက် နဂါးမတို့ လာရောက်ပျော်ပါးသည့်နေရာ ဖြစ်သည့်အတွက် နဂါးမဘုရား ဟု မွန်ဘာသာဖြင့် ကျိုက်ဗျော်နပ်၊ ဗျော်နတ်၊ ဗျင်းနတ်ဘုရားဟု ခေါ်တွင်ခဲ့သည်။

## ကိုးကား
ကျိုက်ကမာစိန်စေတီတော်

**ကျိုက်ကမာစိန်စေတီတော် ** သည် ရန်ကုန်မြို့ အရှေ့ပိုင်း ပုဇွန်တောင်ရှိ ဘုရားဖြူကျောင်းတိုက်အတွင်းရှိ စေတီတော်တစ်ဆူ ဖြစ်သည်။

## သမိုင်းကြောင်း
သာသနာနှစ် ၂၁၈ ခုနှစ်တွင် ဖြစ်၏။ ပါဋလိပုတ်ပြည်တွင် သီရိဓမ္မသောကမင်းကြီး စိုးစံနေ၏။ ထိုအချိန်တွင် ထီးပြိုင်နန်းပြိုင်ဖြစ်သည့် သထုံပြည် သီဟဒီပမင်းသည် အသောကမင်းထံမှ မြတ်စွာဘုရား၏ ဓာတ်တော်မွေတော်တို့ကို ပူဇော်ခွင့် ရခဲ့၏။ ထို့နောက် ထိုဓာတ်တော်များကို သူရဲကောင်းရှစ်ဦးတို့ကို ခွဲဝေပေးကာ စေတီတော်တည်စေရာ ကျိုက်ကမာစိန်စေတီတော် ပါဝင်ခဲ့သည်။

## အမည်
စေတီတော် တည်ရှိရာ နေရာသည် ဆင်များရေသောက်သည့် နေရာဖြစ်သည်ကို စွဲကာ မွန်ဘာသာဖြင့် ကျိုက္ကမာစိန် ဟု သမုတ်ခဲ့သည်။ နှစ်ကာလ ကြာညောင်းလာသည့်အခါ စေတီတော်သည် ယိုယွင်းပျက်စီးလာခဲ့၏။ ထိုအခါ မထေရ်တစ်ပါးသည် ပုဇွန်တောင်ချောင်းအနီးရှိ ကမ်းပြိုသဖြင့် ပျက်စီးနေသည့် ရှေးဘုရားတစ်ဆူကိုပါ ပင့်ဆောင်၍ ကျိုက်ကမာစိန်စေတီတော်ကို ပြုပြင်ခဲ့သည်။

## ဘုရားဖြူကျောင်းတိုက်
စေတီတော်အနီးတွင် သီတင်းသုံးတော်မူသည့် မန္တလေးမြို့ ၊ မိုးကောင်းကျောင်းတိုက် ဇီးပင်ကျောင်းဘုန်းတော်ကြီး ဦးကေလာသဘသည် စေတီတော်ကို ထုံးသင်္ကန်း ကပ်လှူခဲ့သည်။ ထိုသို့ ထုံးသင်္ကန်း လှူခဲ့သည့် အချိန်မှစကာ ဘုရားဖြူဟု ခေါ်ခဲ့သည်။ ထို့ပြင် ကျောင်းတိုက်ကိုလည်း ဘုရားဖြူကျောင်းတိုက်ဟု ခေါ်တွင်လာခဲ့ကြသည်။

## ပြုပြင်ထိန်းသိမ်းမှုနှင့် ထီးတော်
* သက္ကရာဇ် ၁၂၆၄ ခုနှစ်၊ တော်သလင်း လပြည့်ကျော်နေ့တွင် ဦးပိုက်နှင့် မိသားစုသည် အလျားအနံ ပေ ၄၀၊ အမြင့် ၄၆ ပေရှိသည့် တန်ဆောင်းကို ဆောက်လုပ်လှူဒါန်းခဲ့သည်။
* ၁၃၁၈ ခုနှစ်တွင် အရှင်ပညာဝံသထေရ်သည် စေတီတော်ကို ပြုပြင်ခဲ့သည်။
* ၁၃၁၈ ခုနှစ်၊ သီတင်းကျွတ်လဆန်း ၁၄ ရက်နေ့တွင် ကြေးထီးတော်အသစ်ကို တင်လှူခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
ငါးထပ်ကြီးဘုရား (သန်လျင်မြို့)

**ငါးထပ်ကြီးဘုရား** သည် သန်လျင်မြို့တောင်ဘက်တွင် တည်ရှိသည့် စေတီတော်တစ်ဆူ ဖြစ်သည်။ ပါဒမြို့တော်ဟောင်းတည်ရှိရာ ပါဒကြီးရွာတွင် ကိန်းဝပ်လျက် ရှိသည်။

## သမိုင်း
အချိန်မှာ ၁၂၄၀ ပြည့်နှစ်တွင် ဖြစ်၏။ အထက်မြန်မာနိုင်ငံမှဆင်းလာသော 
(အရာတော်မြို့ဇာတိ)ရဟန်း ဦးကုသလသည် ပါဒကြီးရွာ၌ သီတင်းသုံးနေ၏။ ဆရာတော်သည် ရုပ်ပွားတော်ကြီး တည်ထားလိုသဖြင့် စေတီတော် တည်ထားခဲ့သည်။

၁၂၆၆ ခုနှစ်တွင် ဘုရားတည်ရန် မြေညှိခဲ့သည်။ ၁၂၆၈ ခုနှစ်၊ တော်သလင်းလဆုတ် ၇ ရက်နေ့တွင် စေတီတော် အုတ်မြစ်ချကာ စတင်တည်ခဲ့သည်။ ၁၂၆၉ ခုနှစ်၊ ကဆုန်လပြည့်နေ့တွင် ပြီးစီးခဲ့သည်။

## အမည်
မာရ်ငါးပါး အောင်မြင်သည်ကို အစွဲပြု၍ ငါးထပ်ကြီးဘုရားဟု သမုတ်ခဲ့သည်။

## အတိုင်းအတာများ
ရုပ်ပွားတော်ကြီးသည် အတိုင်းအတာ အချိုးအစားများမျာ −
* ဉာဏ်တော်အမြင့် ပေ ၄၀ ၈ လက်မ၊
* ပလ္လင်တော်အလျား ၃၃ ပေ ၁၁ လက်မ၊
* ပလ္လင်တော်အနံ − ၂၀ ပေ ၁၁ လက်မ၊
* ပလ္လင်တော်အမြင့် − ၄ ပေ ၆ လက်မ

## အခြားသော လှူဒါန်းမှုများ
* ပါဒကြီး ရွာသူရွာသားတို့သည် ဘုံငါးဆင့်ရှိသည့် တန်ဆောင်းကြီးကို လှူဒါန်းခဲ့သည်။
* ၁၂၇၀ ပြည့်နှစ်တွင် ဦးမောင်ကလေး၊ ဒေါ်အေးမယ်တို့သည် အရုဏ်ခံတန်ဆောင်ကို လှူဒါန်းခဲ့သည်။
* ၁၂၇၃ ခုနှစ်တွင် ဦးဖေကိုး၊ ဒေါ်အေးကြိုင် မိသားစုတို့သည် ဘုံ ၇ ဆင့်ရှိ တန်ဆောင်းကြီးကို လှူဒါန်းခဲ့သည်။
* ၁၂၇၇ ခုနှစ်တွင် ဦးသာကျော်၊ ဒေါ်အုန်းပွင့် မိသားစုတို့သည် တန်ဆောင်းအသစ်ကို လှူဒါန်းခဲ့သည်။
* ၁၂၇၈ ခုနှစ်တွင် ဦးဖေကိုး၊ ဒေါ်ငြိမ်း တို့သည် အထက်မန်းစက်တော်ရာပုံ ခြေတော်ရာတစ်ဆူကို လှူခဲ့ကြသည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
စက္ကတဲစေတီတော်

**စက္ကတဲစေတီတော်** သည် မင်းဘူးမြို့၊ စက္ကတဲတောင်ထိပ်တွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
မဟာသက္ကရာဇ် ၁၂၃ ခုနှစ်တွင် စူဠပုဏ်၊ မဟာပုဏ်ညီနောင်တို့က ပင့်လျှောက်သဖြင့် မြတ်စွာဘုရားသည် သုနာပရန္တတိုင်း၊ ဝါဏိဇ္ဇဂါမရွာသို့ ကြွခဲ့သည်။ ထို့နောက် မြတ်စွာဘုရားသည် စန္ဒကူးကျောင်းတော်တွင် သီတင်းသုံးတော်မူပြီးနောက် ပြန်ကြွချိန် ရောက်လာ၏။ ထို့နောက် မြတ်စွာဘုရားသည် မင်းဘူးမြို့တောင်ဘက် စက္ကိန်းတဲတောင်ထိပ်သို့ ရောက်လေသည်။

ထိုတောင်ထိပ်တွင် သိကြားမင်းသည် ဘုရားရှင်အား ရတနာမြသလွန်ကို လှူဒါန်း၏။ ထိုနေရာတွင် မြတ်စွာဘုရားသည် ယာယီသီတင်းသုံးတော်မူ၏။

ထိုသီတင်းသုံးရာ နေရာတွင် စေတီတည်ထားကိုးကွယ်ခဲ့သည်။ ထိုစေတီကို ရှင်ပင်စက္ကိန်းတဲစေတီတော်ဟု ခေါ်ဆိုခဲ့ကြသည်။ နောင်အခါ စက္ကတဲစေတီတော်ဟု ခေါ်တွင် လာခဲ့ကြသည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
စွယ်တော်ရှင်စေတီတော်

**စွယ်တော်ရှင်စေတီတော်** သည် ဂန့်ဂေါမြို့တွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
### ဂန့်ဂေါမြို့
သက္ကရာဇ် ၆၀၄ ခုနှစ်တွင် ဖြစ်၏။ နရပတေ့မင်းသည် မစ္ဆဂီရိရှိ သူပုန်များကို နှိမ်နင်းရန် သွားရောက်တိုက်ခိုက်၏။ ထိုအခါ တပ်များသည် ချရပ်ထားစဉ် တပ်လန့်၍ ကစဉ့်ကလျား ဖြစ်ကုန်၏။ ထိုအခါ ထိုဗိုလ်မှူး၊ စစ်ကဲ၊ စစ်ကွပ်တို့အား သစ်တောလေးအရပ်သို့ ပြစ်ဒဏ်ခတ်ကာ ပို့လိုက်၏။ ထိုနေရာတွင် ဂန့်ဂေါမြို့ တည်လေသည်။

ထိုဂန့်ဂေါမြို့တွင် သီရိဓမ္မာအသောကမင်းကြီးသည် စေတီပုထိုးများ တည်ခဲ့သည်။ ထို့ပြင် အလောင်းစည်သူမင်းကြီးသည်လည်း မြစ်သာမြစ်တစ်လျောက်တွင် စေတီတည်ထားခဲ့သည်။

### ဓာတ်တော်တွေ့ရှိခြင်း
ဂံ့ဂေါကျောင်းတွင် အရှင်စန္ဒာလင်္ကာရ၏ တပည့်ဖြစ်သူ စတာရွာမှ မောင်ထွားသည် မြစ်သာမြစ်တွင် ရေသွားကူး၏။ ထိုသို့ ရေကူးသည့်အခါ ဘုရားရှင်၏ စွယ်တော်ဓာတ်တော်ကို မြင်တွေ့တော်မူ၏။

ထို့နောက်တွင် ဆရာတော်ထံ ယူသွားကာ ဓာတ်တော်ကို ကျောင်းတိုက်၌ ပူဇော်ထား၏။ နောင်အခါ သက္ကရာဇ် ၁၁၄၉ ခုနှစ်၊ ဝါခေါင်လဆုတ် ၁၀ ရက်နေ့တွင် အင်းဝဘုရင်သည် ကျောင်းတိုက်မှ စွယ်တော်ကို ရွာသစ်ကြီးသို့ ပင့်ဆောင်ခဲ့သည်။

### စွယ်တော်ပျောက်ဆုံးခြင်း
စွယ်တော်သည် တစ်ခုသောအချိန်တွင် စွယ်တော်စင်မှ ပျောက်ကွယ်ခဲ့သည်။ ထိုအခါ နန်းတော်တွင် ရုတ်ရုတ်သဲသဲဖြစ်ခဲ့သည်။

ထိုစွယ်တော်ကို လောင်းထောင်သူကြီးသည် ယောနယ်အတွင်းရှိ လောင်းထောင်ရွာကုန်းထိပ်၌ ရောင်ခြည်တော်လွှတ်သည်ကို တွေ့ရလေသည်။ ထို့နောက် ဓာတ်တော်ကို အင်းဝနန်းတော်သို့ ၁၀၅၁ ခုနှစ်၊ နယုန်လဆန်း ၉ ရက်နေ့တွင် ပင့်ဆောင်လာခဲ့သည်။

### စေတီတော်တည်ခြင်း
အလောင်းစည်သူမင်းကြီး နတ်ရွာစံပြီးနောက် သားဖြစ်သူ နန်းတက်၏။ ၁၀၆၁ ခုနှစ်၊ ဝါခေါင်လဆန်း ၄ ရက်နေ့တွင် စွယ်တောကို မြစ်ကြောင်းမှ ပင့်ခဲ့ပြန်သည်။ သို့သော် စွယ်တော်သည် ဂန့်ဂေါကျောင်းတွင် ပြန်လည်ကိန်းအောင်းနေပြန်သည်။

ထိုအခါ မင်းကြီးသည် ထိုဓာတ်တော် ကိန်းဝပ်တော်မူရာနေရာတွင် စေတီတည်တော်မူရန် မြေလှူခဲ့သည်။ ၁၀၆၇ ခုနှစ်၊ ဝါဆိုလပြည့်ကျော် ၉ ရက်နေ့တွင် ဓာတ်တော်ကို တတိယအကြိမ် ပြန်လည်ပင့်ဆောင်ခဲ့ပြန်သည်။ ထိုအကြိမ်တွင်လည်း ဓာတ်တော်သည် မူလနေရာသို့ပင် ပြန်လည်ရောက်ရှိခဲ့ပြန်သည်။ ထိုအခါတွင် စေတီတော်ကို ထိုနေရာ၌ တည်တော်မူခဲ့သည်။

## ပြုပြင်မွမ်းမံမှုများ
* သက္ကရာဇ် ၁၁၁၀ ပြည့်နှစ်တွင် ဂံ့ဂေါသူကြီးသည် စေတီတော်ကို ငုံကာ စေတီသစ်တည်ကာ ထီးတော်သစ် လှူဒါန်းခဲ့သည်။
* သက္ကရာဇ် ၁၂၇၀ ပြည့်နှစ်တွင် ဂံ့ဂေါမြို့အုပ်နှင့် ဆရာတော် ဦးတိဿတို့ ဦးစီးကာ စေတီတော်ဖိနပ် အတောင် ၃၂ တောင်၊ ဉာဏ်တော် ၃၉ တောင်အထိ မြှင့်ကာ မွမ်းမံခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
တံတားဦး မင်္ဂလာစေတီတော်

**တံတားဦး မင်္ဂလာစေတီတော်** သည်  အင်းဝမြို့ရှိ ဇေယျပထတံတားဦးထိပ်တွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
သက္ကရာဇ် ၈၄၂ ခုနှစ်တွင် အင်းဝတွင် ဒုတိယမင်းခေါင် နန်းတက်၏။ ထိုမင်းသည် အိမ်ရှေ့မင်းအဖြစ် ရှိနေစဉ်ကတည်းက တံတားဦးအရပ်တွင် စေတီတော်တည်ရန် ဆန္ဒရှိခဲ့၏။ ထို့ကြောင့် အုတ်များကို စုဆောင်းခဲ့သည်။

နောင်အခါ မင်းဖြစ်လာသည့်နှစ်တွင်ပင် စေတီတော် တည်ခဲ့သည်။ ထိုစေတီတော်ကို ဌာပနာရန် ဓာတ်တော်များ ရှာဖွေခဲ့သည်။ စေတီတော်၏ အလယ်ဌာပနာတိုက်ကို ၈၅၈ ခုနှစ်တွင် ပိတ်နိုင်ခဲ့ပြီး ၈၆၁ ခုနှစ်တွင် စေတီတော်ကြီး ပြီးစီးခဲ့သည်။ စေတီတော် တည်ဆောက်မှုမှာ ၁၉ နှစ် ကြာမြင့်ခဲ့သည်။

စေတီတော်ကြီး၏ ပွဲသဘင်ကြီးကျယ်ခမ်းနားပုံများ၊ ဌာပနာအစီအရင်များ၊ ဓာတ်တော်ပင့်ဆောင်ဌာပနာခန်းများ စသည်တို့ကို ရှင်မဟာသီလဝံသနှင့် ရှင်မဟာရဋ္ဌသာရတို့က မော်ကွန်းရေးဖွဲ့ သီကုံးခဲ့သည်။ ထို့မော်ကွန်းများသည် "တန်တားဦးတည်မော်ကွန်း" ဟု ထင်ရှားသည်။

## ပြုပြင်မွမ်းမံမှုများ
* သာလွန်မင်းတရားကြီးလက်ထက်တွင် စေတီတော်ကို ရွှေသင်္ကန်းကပ်လှူခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
ကျိုက်ထီးဆောင်းစေတီ

**ကျိုက်ထီးဆောင်းစေတီတော်** (ကျိုက်ကလွတ်ဒက်စေတီတော်) သည် မွန်ပြည်နယ်၊ ဘီးလင်းမြို့နယ်၊ ဇုတ်သုတ်ရွာတွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
သာသနာနှစ် ၁၁၁ ခုနှစ်တွင် မြတ်စွာဘုရားသည် သုဝဏ္ဏဘုမ္မိသို့ ဒေသစာရီ ကြွတော်မူ၏။ ထိုအခါ ကော့ကလွတ်တကောနတ်ဘီလူးကျွန်းမှ ဘီလူးညီနောင်တို့သည်  မြတ်စွာဘုရားကို ဖူးမြင်၍ ဆံတော်တစ်ဆူ ရကြ၏။ ထို့နောက် နေရပ်တွင် ဂဝံအုတ်ကျောက်တို့ဖြင့် ၁၁၃ ခုနှစ်တွင် စေတီတော်တစ်ဆူ တည်ခဲ့သည်။

မြတ်စွာဘုရားရုပ်တု၊ ဘီလူးညီနောင်ရုပ်တု၊ ရွှေငွေများအပြင်၊ နတ်သမီးဆံပင်တို့ကို ဖြတ်၍ ကျစ်ခွေကာ ပူဇော်ဌာပနာခဲ့သည်။

## အတိုင်းအတာများ
စေတီတော်၏ အတိုင်းအတာများမှာ −
* ဖိနပ်တော် = အတောင် ၄၀
* ဖိနပ်ခုံ = ၂၃ တောင်
* ဒုတိယဖိနပ်တော် − ၃၆ တောင်
* ရှစ်မြှောင့် − ၁၈ တောင်
* ဉာဏ်တော် − အတောင် ၆၀
* စေတီတော်ပတ်လည်တွင် ရှိသည့် ကျောက်ပြင်ပျက်သည် နှစ်တောင် တစ်မိုက် ရှိသည်။
* ထီးရိုး နှစ်တောင့်ထွာရှိသည့် ကျောက်ထီး ၁၂ စင်းကို လှူဒါန်းထားသည်။
* ဂဝံကျောက်များသည် လူ ၂၀ မှ လူ ၈၀ အထိ မချီရသော ကျောက်တုံးကြီးများ ပါဝင်သည်။

## ဘွဲ့တော်
စေတီတော်၏ ဘွဲ့တော်မှာ ကျိုက်ကလွတ်ဒက် ဟု ခေါ်သည်။ အဓိပ္ပာယ်မှာ "နတ်တည်သော ဘုရား" ဖြစ်သည်။ ထို့ပြင် နတ်သမီးဆံပင်ကြိုး ဌာပနာထား၍ "ကျိုက်ဇုတ်သွတ်" ဟုလည်း ခေါ်သည်။ ကျိုက်ဇုတ်သုတ်၊ ထီးဆောင်းဘုရားဟု ထင်ရှား၍ တည်ရှိရာ ရွာကိုလည်း ဇုတ်သုတ်ရွာဟု ခေါ်သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
နာနာ ကိုမတ်ဆု

**နာနာ ကိုမတ်ဆု** () သည် ဂျပန်လူမျိုး မော်ဒယ်နှင့် သရုပ်ဆောင် ဖြစ်သည်။

## ကိုယ်ရေးရာဇဝင် 
သူမကို တိုကျိုမြို့တွင် မွေးဖွားပြီး၊ Yamanashi မြို့တွင် ကြီးပြင်းခဲ့သည်။ မော်ဒယ်အလုပ်အား သူမ ၁၂ နှစ်အရွယ်တွင် စတင် လုပ်ဆောင်ခဲ့သည်။

## ရုပ်ရှင်မှတ်တမ်း 
### ရုပ်ရှင်များ 
### တီဗွီဇာတ်လမ်း 
### သီချင်း ဗွီဒီယိုများ 
## ဆုတံဆိပ်များ 
## ကိုးကား 
## ပြင်ပလင့်ခ်များ 
* Official agency profile at Stardust Promotion (ဂျပန်)
* 
*
ပဲပုပ်

**ပဲပုပ်** (; သိပ္ပံအမည် *Glycine max*) သည် အရှေ့အာရှမျိုးရင်း ပဲတောင့်ရှည်မျိုးစိတ်တစ်ခု ဖြစ်သည်။

File:So_3.jpg
File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg

## ကိုးကား 
ကဏ္ဍ:စားသုံးနိုင်သော ပဲတောင့်ရှည်များ
နန်းဦးရွှေဘုံသာစေတီတော်

**နန်းဦးရွှေဘုံသာစေတီတော်** သည် ကင်းတပ်မြို့ရှိ စေတီတော်တစ်ဆူ ဖြစ်သည်။

## သမိုင်းကြောင်း
### မဏိပူရသို့ ချီတက်ခြင်း
သက္ကရာဇ် ၁၁၂၀ ပြည့်နှစ်၊ တန်ဆောင်မုန်းလဆန်း ၂ ရက်နေ့တွင် အလောင်းမင်းတရားကြီးသည် မဏိပူရကို ချီတက်တိုက်ခိုက်ရန် ချင်းတွင်းမြစ်ကြောင်းအတိုင်း ဆန်တက်လာ၏။ ထို့နောက် နတ်ကျွန်းတောင်မြေတွင် တပ်ကို ရပ်နားလေသည်။

ထို့နောက်တွင် မြစ်၏ အနောက်ဘက်ကမ်း မော်လူးရွာမှ ချောင်းရိုးအတိုင်း ချီတက်လာ၍ တာတစ်တောင်ခရီးရောက်တိုင်း လက်ဝဲလက်ယာရှိ သစ်ပင်များတွင် ဆင်တစ်ရပ်အမြင့် တွင်းဖောက်ကာ ရုပ်ပွားတော်တစ်ဆူကျစိ သွင်းထားကာ ပူဇော်ခဲ့သည်။ တမူးမြို့အထိ ရုပ်ပွားတော် ၂၉ ဆူ ရှိပြီး ကက်စိန်စခန်းအထိ ၄၉ ဆူရှိသည်။

### စေတီတော်တည်ခြင်း
ပြာသိုလဆန်း ၁၄ ရက်နေ့တွင် မဏိပူရကို တိုက်ခိုက်ကာ အောင်မြင်ခဲ့၏။ ထို့နောက်တွင် တမူးမှတစ်ဆင့် ပြန်လာရာ မော်လူးနတ်ကျွန်း တောင်မြေစခန်းသို့ တပို့တွဲလဆန်း ၁ ရက်နေ့တွင် ရောက်၏။ ထိုနေရာကို "ကင်းတပ်တော်" ဟု အမည်တွင်စေခဲ့သည်။ ယာယီစံမြန်းရာ နန်းတော်ဦးကုန်းထိပ်တွင် ဓာတ်တော်များ ဌာပနာကို စေတီတော်ကို တည်ထားကိုးကွယ်ခဲ့သည်။ စေတီတော်ပြီးမြောက်သောအခါ ထီးတော်တင်၍ "ရွှေဘုံသာ" ဟု သမုတ်ခဲ့သည်။

## ပြုပြင်မွမ်းမံမှုများ
* သက္ကရာဇ် ၁၂၅၁ ခုနှစ်တွင် စေတီတော်ကို ကင်းတပ်မြို့၊ ညောင်ဝိုင်းဆရာတော်က ပြုပြင်ခဲ့သည်။
* သက္ကရာဇ် ၁၂၉၀ တွင် ဒုတိယ ညောင်ဝိုင်းဆရာတော်နှင့် ဒါယကာ ဒါယိကာမများက ပြုပြင်ခဲ့သည်။
* သက္ကရာဇ် ၁၃၁၄ တွင် ကလေးဝ တောကျောင်းဆရာတော် ဦးသာဂရသည် ပြုပြင်ခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
မဟာမြတ်မုနိဘုရား (နမ့်ဆန်မြို့)

နမ့်ဆန်မြို့၏သမိုင်းကြောင်းသည်၊  ရှမ်းပြည်မြောက်ပိုင်း၊ နမ့်ဆန်မြို့မှ တစ်မိုင်အကွာ ရွှေစကားပင်တောင်ပေါ်တွင်တည်ရှိသည့် ရုပ်ပွားတော်တစ်ဆူ ဖြစ်သည်။

## သမိုင်းကြောင်း
ရုပ်ပွားတော်မြတ်ကြီးကို သက္ကရာဇ် ၁၁၄၃ ခုနှစ်တွင် တောင်ပိုင်နယ် ကွန်ဟယ်ရွာဇာတိ ပလောင်ဘုန်းတော်ကြီး ဦးစန္ဒာ ကြီးမှူး၍ သွန်းလုပ်တော် မူခဲ့သည်။ ထို့နောက်တွင် ပေ ၅၀၀၀ ကျော်မြင့်သည့် ရွှေစကားပင် တောင်ပေါ်သို့ ပင့်ဆောင်ခဲ့သည်။

## အတိုင်းအတာများ
ရုပ်ပွားတော်ကြီး၏ မကိုဋ်တော်မှာ ရွှေချိန် ၅ ပိဿာ ၉၈ ကျပ်သားရှိ၍ ကျောက်မျက်ရတနာတို့ဖြင့် ပြုလုပ်ထားသည်။ တန်ဖိုးအားဖြင့် ငွေ နှစ်သိန်း နီးပါးတန်သည်။ ၁၂၉၆ ခုနှစ်တွင် ကဆုန်လပြည့်ကျော် ၁၁ ရက်နေ့ညတွင် မကိုဋ်ကို မသမာသောသူတို့ ခိုးခြင်း ခံခဲ့ရသည်။ ထို့နောက်တွင် စော်ဘွားကြိး ခွန်ပန်းစိန်က ကြီးကြပ်ကာ ရွှေချိန် ၄ ပိဿာကျော်၊ ကျောက်မျက်ရတနာတို့ဖြင့် မကိုဋ်သစ်ပြုလုပ်ကာ ၁၂၉၈ ခုနှစ်၊ တပေါင်းလတွင် တင်လှူခဲ့သည်။

တောင်ပိုင်းနယ် ဦးဇနိယသည် ကျောက်မျက်များ စီခြယ်ထားသည့် ရွှေစလွယ်တော်ကို လှူခဲ့သည်။

ရုပ်ပွားတော်ကြီးသည် စမ္မခံမှ မဏိတော်အထိ ဉာဏ်တော် ၇ တောင် ၁ မိုက် ရှိသည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
မဟာမြတ်မုနိဘုရား

* မဟာမြတ်မုနိဘုရား (နမ့်ဆန်မြို့)
* မဟာမြတ်မုနိဘုရား (မော်လမြိုင်မြို့)
* မဟာမြတ်မုနိဘုရား (မန္တလေးမြို့)
*မဟာမြတ်မုနိဘုရား (ကျိုင်းတုံမြို့)
မဟာမြတ်မုနိဘုရား (မော်လမြိုင်မြို့)

**မဟာမြတ်မုနိဘုရား** သည် မော်လမြိုင်မြို့ အရှေ့ဘက်ရှိ တောင်ရိုးတန်းပေါ်တွင် တည်ရှိသည့် ရုပ်ပွားတော်တစ်ဆူ ဖြစ်သည်။

## သမိုင်းကြောင်း
ခရစ်နှစ် ၁၈၇၈ ပြည့်နှစ်တွင် မင်းတုန်းမင်း နတ်ရွာစံပြီးနောက် ဝဇိရာရာမဆရာတော်နှင့် သင်္ဂဇာဆရာတော်တို့သည် မော်လမြိုင်သို့ ကြွတော်မူ၏။ ဆရာတော်တို့ကို ကြည်ညိုရင်းစွဲရှိသည့် စိန်တုံးမိဖုရားကြီးလည်း စုဖုရားလတ်၏ မယ်တော် ဆင်ဖြူမရှင်၏ နန်းတွင်းလူသတ်ပွဲ အန္တရာယ်ကို ရှောင်တိမ်းသည့်သဘောဖြင့် သီပေါမင်းပိုင် အထက်မြန်မာပြည်မှ ဗြိတိသျှပိုင် အောက်မြန်မာပြည်ကို စုန်ဆင်းကာ လိုက်ပါလာခဲ့သည်။

ကာလကြာရှည်လာသည့်အခါ မန္တလေးမြို့ရှိ မဟာမြတ်မုနိဘုရားကြီးကို ဖူးမြော်လိုစိတ် ဖြစ်လာခဲ့သည်။ မော်လမြိုင်မြို့ရှိ ပြည်သူများလည်း ဖူးမြော်ခွင့်ရစေရန် ဝဇီရာရာမဆရာတော်သည် ကျောင်းဒါယကာမ ဒေါ်ရွှေပွင့်ကို မန္တလေးရှိ မဟာမြတ်မုနိရုပ်ပွားတော်၏ ပုံတော်ကို ကူးယူစေသည်။

ထို့နောက်တွင် ကျိုက်သလ္လံကုန်းတော်မြောက်ဖျား တောင်စွယ်၌ ရုပ်ပွားတော်ကို သွန်းလုပ်ခဲ့သည်။ ရုပ်ပွားတော်ကို သွန်းလုပ်ခဲ့သည့်အချိန်မှာ ၁၂၆၆ ခုနှစ်၊ ကဆုန်လဆန်း ၁၄ ရက်နေ့ ဖြစ်သည်။

## ပြုလုပ်လှူဒါန်းမှုများ
ရုပ်ပွားတော်ကို ပြုလုပ်ရာတွင် ရွှေသား ၁၈၄၃ ကျပ်၊ ငွေသား ၆၂၈၄ ကျပ် ထည့်သွင်းကာ ပြုလုပ်ခဲ့သည်။ အိန္ဒိယနိုင်ငံသား မဒရာစီလူမျိုးတစ်ဦးဖြစ်သည့် ဂါနာပတီ သည် ၂၃ ရတီရှိ ပတ္တမြားကို သင်းကျစ်တော်တွင် ခြယ်လှယ်ရန် လှူဒါန်းခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
မုပွန်စေတီတော်

**မုပွန်စေတီတော်** သည် မော်လမြိုင်မြို့၏ တောင်ဘက်စွန်းတွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
သက္ကရာဇ် ၂၃၆ ခုနှစ်တွင် မုပွန်အရပ်တွင် နေသူတို့သည် သွားဓာတ်တော်တစ်ဆူကို ပူဇော်ခွင့် ရခဲ့ကြသည်။ ရပ်ရွာလူကြီးများ တိုင်ပင်ကာ သွားတော်ကို ဌာပနာကာ မြစ်ကမ်းနဖူးတွင် စေတီတော်တစ်ဆူ တည်ခဲ့ကြသည်။ မြတ်စွာဘုရား၏ ရုပ်ပွားတော်ကိုလည်း ဌာပနာ ခဲ့ကြသည်။

## အမည်
စေတီတော်ရှိရာသည် အငူလေးခု အစွန်းပေါ်တွင် တည်ရှိသဖြင့် အစွန်းလေးခုဘုရားဟူ၍ မွန်ဘာသာဖြင့် "ကျိုက်မူးပွန်" ဟု ခေါ်ခဲ့သည်။ ထိုဒေသကိုလည်း မုပွန်ရပ်ဟု ခေါ်ခဲ့ကြသည်။

## ပြုပြင်မွမ်းမံမှုများ
မူလစေတီတော်သည် ပြိုပျက်၍ ကမ်းနား ကျောက်စွန်းတွင် စေတီငုတ်တိုသာ ကျန်ခဲ့၏။ ထို့ကြောင့် စေတီတော်ကို ကုန်းတွင်းသို့ ရွှေ့ခဲ့ရသည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
ပတ္တမြားစေတီတော်

**ပတ္တမြားစေတီတော်** သည် စစ်ကိုင်းတောင်တန်းရှိ ပတ္တမြားတောင်တွင် တည်ရှိသည့် စေတီတော်တစ်ဆူ ဖြစ်သည်။ စေတီတော်တည်ရှိရာ တောင်ကို အစွဲပြုကာ ပတ္တမြားစေတီတော်ဟု ခေါ်တွင်ကြသည်။ စေတီတော်သည် ဝတ်ချက်ရွာ၏ အနောက်ဘက်  အမြင့်ပေ ၈၅၉ ပေမြင့်သည့် တောင်ပေါ်တွင် တည်ရှိသည်။

## သမိုင်းကြောင်း
မြတ်စွာဘုရားသည် သုံးဝါမြောက်သော အချိန်တွင် အာနန္ဒာနှင့်အတူ သုနာပရန္တတိုင်း စစ်ကိုင်းဒေသသို့ ကြွလာ၏။ ဇေတဘီလူး အမှူးရှိသည့် ဘီးလူး ၉၉ ယောက်တို့ကို တရားဟောကြားလေ၏။ ထို့နောက် ငဖားတောင်နှင့် ပတ္တမြားတောင်သို့ ကြွချီလာကာ ထိုတောင်များတွင် မြတ်စွာဘုရားသည် ရွှေသမင်ဖြစ်ခဲ့ဖူးကြောင်း ဗျာဒိတ်ပေးတော်မူခဲ့သည်။

### တည်ထားကိုးကွယ်ခြင်း
သီရိဓမ္မာအသောကမင်းကြီးသည် သာသနာနှစ် ၂၁၈ ခုနှစ်တွင် နန်းတက်၏။ ထိုမင်းသည် စစ်ကိုင်တောင် ပတ္တမြားတောင်ထိပ်တွင် စေတီတော် တည်ထားခဲ့သည်။

စစ်ကိုင်းမြို့တည် အသင်္ခယာစောယွန်းမင်းလက်ထက်တွင် ထိုစေတီကို အပြင်မုဋ္ဌော ၉ ဆူတွင် အပါအဝင်အဖြစ် သတ်မှတ်ခဲ့သည်။

## ပြုပြင်မွမ်းမံမှုများ
* သက္ကရာဇ် ၇၇၆ ခုနှစ်တွင် ပတူသင်္ဃရာဇာသည် ပတ္တမြားစေတီကို ၃ ထပ်ငုံ၍ တည်သည်။
* သက္ကရာဇ် ၇၉၁ ခုနှစ်တွင် မင်းကြီးစွာ၏ မိဖုရားကြီး စောဥမ္မာက ဝတ္ထုကံမြေများ လှူဒါန်းခဲ့၍ သိမ်သမုတ်ခဲ့သည်။
* ၁၂၀၀ ပြည့်နှစ်တွင် ငလျင်လှုပ်ရာ ငလျင်ဒဏ် ခံခဲ့ရသည်။
* ၁၂၈၇ ခုနှစ်တွင် လေမိုးကျသဖြင့် ထီးတော် မြေခခဲ့သည်။ သံဃာ့အဖွဲ့က တာဝန်ယူ၍ မန္တလေးမြို့အနောက်ပြင် ဦးကျစ်လျစ် ဇနီးမောင်နှံက ပြုပြင်ခဲ့သည်။
* ၁၃၁၈ ခုနှစ်၊ ဝါဆိုလဆန်း ၉ ရက်နေ့တွင် ငလျင်လှုပ်ခဲ့ရာ စေတီတော်ကွဲပျက်ခဲ့၍ ၁၃၂၀ ခုနှစ်တွင် ပြန်လည်ပြုပြင်ခဲ့သည်။
* ၁၃၂၁ ခုနှစ်တွင် ပတ္တမြားတော်ပေါ်သို့ တက်သော ကားလမ်းကို ဖောက်လုပ်ခဲ့သည်။ ၁၃၂၁ တွင် တိုးတက်အောင် လုပ်ခဲ့သည်။

## အတိုင်းအတာများ
စေတီတော်သည် ဖိနပ်တော် ၃၈ ပေ၊ ဉာဏ်တော် ၄၃ ပေ ၃ လက်မ ရှိသည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
မော်တင်စေတီတော်

**မော်တင်စွန်းစေတီတော်**သည် ဧရာဝတီတိုင်း ပုသိမ်ခရိုင် ငပုတောမြို့နယ် ဟိုင်းကြီးကျွန်းအနီး ပင်လယ်ကမ်းစပ်ရှိ မော်တင်အငူတွင် တည်ရှိသည်။

## သမိုင်းကြောင်း
ဥက္ကလာပမြို့မှ တဖုဿနှင့် ဘလ္လိက ကုန်သည်ညီနောင်တို့သည် လင်းလွန်းပင်ခြေရင်းတွင် သီတင်းသုံးနေသည့် မြတ်စွာဘုရာထံမှ ဆံတော်ရှစ်ဆူကို ရရှိခဲ့ကြသည်။ ကုန်သည်ညီနောင်တို့သည် ပြန်လာရာ လမ်းခုလပ်တွင် ဆံတော်နှစ်ဆူကို မော်တင်နဂါးရစ်ဝဲအငူတွင် နေသည့် နဂါးမင်းက ခိုးယူခဲ့သည်။ 

ထို့နောက် ဇယသေန နဂါးမင်းသည် ထိုဆံတော်တို့ကို ဌာပနာကာ ၁၀၃ ခုနှစ်၊ ဝါဆိုလပြည့်နေ့တွင် စေတီတာ်ကို တည်ထားကိုးကွယ်ခဲ့သည်။ ထိုစေတီသည်သာသနတော်မှာ ပထမဆုံးတည်သည့်စေတီဖြစ်ပြီ ရွှေတိဂုံစေတီတော်ထက်ပင်သက်တမ်းပိုစောကြောင်းသိရှိရသည်။

မြတ်စွာဘုရားသည် ၈ ဝါမြောက်တွင် သုဝဏ္ဏဘုမ္မိသထုံပြည်သို့ ကြွလာခဲ့သောအခါ မော်တင်တောင်ထိပ်သို့ ရောက်၏။ ထို့နောက် နဂါးမင်းတည်ခဲ့သည့် စေတီတော်သည် ရောင်ခြည်တော်ကွန့်မြူးသဖြင့် မြတ်စွာဘုရားသည် စေတီတော်ကို လက်ယာရစ် ပတ်၏။ ဒုတိယအကြိမ် ကြွတော်မူလာသည့်အခါတွင်လည်း လက်ယာရစ် ကြွတော်မူ၏။

အနော်ရထာမင်းနှင့် ကျန်စစ်သားမင်းတို့လည်း မော်တင်အငူသို့ ရောက်ရှိကာ စေတီတော်ကို ပူဇော်ခဲ့ကြသည်ဟု ဆိုကြသည်။

## ပြုပြင်မွမ်းမံမှုများ
အလောင်းစည်သူမင်းကြီးသည် တိုင်းခန်းလှည့်လည်ရာ စေတီတော်ရှိရာ နဂါးရစ်အငူ မော်တင်စွန်းသို့ ရောက်လာ၏။ ထိုနေရာသို့ ရောက်သောအခါ ဖောင်တော်သည် အလိုအလျောက် ရပ်တန့်သွား၏။ ထို့နောက် စေတီတော်ကို တက်ရောက် ပူဇော်၏။ ထိုစေတီတော်၏ အနီးတွင် မင်းမြှောက်တန်ဆာ ငါးငါး၊ သင်္ကန်း၊ နတ်ရုပ်တုများ နှင့် ဓာတ်တော်များကို ဌာပနာကို ဖောင်တော်ဦးစေတီတော်ကို တည်ထားခဲ့သည်။ 

မော်တင်စေတီတော်ကိုမူ ဉာဏ်တော် အတောင်၄၀ အထိ မြှင့်တင်ကာ ရာတနာအုတ်ကျောက်တို့ဖြင့် မွမ်းမံခဲ့သည်။ ထို့ပြင် ဖောင်တော်ဆိပ်စေတီတော်ကိုလည်း ကျောက်ဆောင်ပေါ်တွင် တည်ခဲ့လေသည်။

## ကိုးကား
မင်းအိုချမ်းသာစေတီတော်

**မင်းအိုချမ်းသာစေတီတော်** သည် ပုဂံမြို့တွင် တည်ရှိသည့် စေတီတော်တစ်ဆူ ဖြစ်သည်။ ပုဂံမြို၏ အရှေ့မြောက်ဘက် ညောင်ဦးလမ်းမ၏ တောင်ဘက်ကုန်းမြင့်ပေါ်တွင် တည်ရှိသည်။

## သမိုင်းကြောင်း
သက္ကရာဇ် ၄၄၆ ခုနှစ် ကျန်စစ်သားမင်းလက်ထက်တွင် ဖြစ်၏။ မင်းကြီး အသက် ၇၂ နှစ်ရောက်သောအခါ သီဟိုဠ်မှ သီဟိုဠ်မင်းသည် မြတ်စွာဘုရား၏ သရီရဓာတ်တော်ကိုးဆူကို ရတနာကြုပ်ထဲသို့ ထည့်ကာ ဆက်သလေသည်။

မင်းကြီးသည် အသက်အရွယ်ရလာပြီ ဖြစ်သဖြင့် နာမကျန်း ဖြစ်နေ၏။ ထို့ကြောင့် အသက်ရှည်စေရန် ရည်ရွယ်ကာ ထိုဓာတ်တော်များကို ဌာပနာ၍ သက္ကရာဇ် ၄၇၄ ခုနှစ်တွင် မှူးမတ်တို့အား စေတီတော် တည်စေခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
မာရ်အောင်ရတနာစေတီတော်

**မာရ်အောင်ရတနာစေတီတော်** သည် မန္တလေးမြို့၊ ဆင်ခြေဖုံးရှိ စေတီတော် တစ်ဆူဖြစ်၍ ဘုရားဖူး အရောက်အပေါက်နည်းသည်။ စေတီတော်သည် အရှေ့ပြင်၊ ဝါခင်းကုန်းအရပ်၌ တည်ရှိ၍ “ဝါခင်းကုန်းဘုရား” ဟု ထင်ရှားသည်။ မန္တလေးမြို့ အရှေ့တောင်ဘက် မဟာသီရိဟေမဝန်ဥယျာဉ်အတွင်းတွင် တည်ရှိသည်။

(ရှေးအခါက ဟေမဝန်ဥယျာဉ်၊ ဝါခင်းကုန်းအရပ်ဟု ခေါ်တွင်သည်။)

## သမိုင်းကြောင်း
မန္တလေးမြို့၊ နန်းတော်၌ နောက်ဆုံး စိုးစံသွားသော သီပေါမင်း၏ ကုသိုလ်တော် ဖြစ်၍ သွားရောက်ဖူးမြော်သင့်သည်။ သီပေါမင်းတရားသည် မိမိနံ၏ တေဇအရပ်၌ စေတီတော်ကို  တည်တော်မူခဲ့သည်။ ဖိနပ်တော် (၅၅)တောင်၊ အရပ်တော်(၅၆)တောင် ရှိပြီး သက္ကရာဇ် ၁၂၄၁ ခုနှစ်၊ ကဆုန်လဆန်း ၄ ရက်၊ အင်္ဂါနေ့တွင် ထီးတော်တင်တော်မူခဲ့သည်။ ထီးတော်အထွတ် တင်ပြီးနောက် မာရ်အောင်ရတနာ ဟူသော ဘွဲ့အမည်ကို သမုတ်တော်မူသည်။ ကာလကြာသော်  ဝါခင်းကုန်းအရပ်၌ တည်ထားသဖြင့် ဝါခင်းကုန်းစေတီဟု ခေါ်ဝေါ်လျက် ရှိသည်။

ထိုစေတီတော်တွင် ရတနာသိဃင်္စီရင်စု၊ ရွာသာယာအရပ် တလည်ချောင်းအနီး ဥမင်လိုဏ်အတွင်းမှ တွေ့ရှိသော ရုပ်ပွားတော်၊ ဓာတ်တော်မွေတော်တို့နှင့်မဇ္ဈိမဒေသ ဘုရားပွင့်ရာ အပရာဇိတပလ္လင်တော် နေရာဌာနမှ မြေတို့နှင့်တကွ သတ္တဌာနအဋ္ဌဝီသ ရွှေငွေမိုးကြိုး ပဉ္စလောဟာ ရုပ်ပွားဆင်းတုတော်များ၊ ဓမ္မခန္ဓာပါဠိတော် ရွှေပေချပ်များကို ဌာပနာခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
ကဏ္ဍ:မန္တလေးမြို့ရှိ စေတီပုထိုးများ
ကဏ္ဍ:မန္တလေးတိုင်းဒေသကြီးအတွင်းရှိ စေတီပုထိုးများ
မင်းမျှော်ရာဇာစေတီတော်

**မင်းမျှော်ရာဇာစေတီတော်** သည် ပုဂံမြို့၏ အရှေ့မြောက်ဘက်လမ်းမအနီးတွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
သက္ကရာဇ် ၂၉၃ ခုနှစ် ပုဂံမြို့တွင် တောင်သူကြီးမင်း စိုးစံ၏။ ထိုမင်းလက်ထက်တွင် တန်နက်မင်း၏ မိဖုရားတစ်ပါးက ဖွားမြင်သည့် သူငယ်သည် ကွမ်းဆော်အဖြစ် အမှုထမ်း၏။ ထိုအချိန်တွင် မင်းလောင်းပေါ်မည်ဟူသည့် ကောလဟာလသတင်းကြောင့် တူရွင်းတောင်သို့ သွား၏။ ထို့နောက်ပင် ထိုသူငယ်ကိုပင် မင်းလောင်းဟု လူအများက အသိအမှတ်ပြုကြသည်။ ထို့နောက် နန်းတွင်းသို့ ဝင်လာ၏။ ထိုအခါ မင်းကြီး၏ ထွက်၍ ကြိမ်းဝါးရာ ဦးစောက်ကျ၍ နတ်ရွာစံ၏။

ထိုအခါ ကွမ်းဆော်သားသည် သက္ကရာဇ် ၃၂၆ ခုနှစ်တွင် မင်းဖြစ်လေသည်။

သက္ကရာဇ် ၄၄၆ ခုနှစ်တွင် ကျန်စစ်သားမင်း နန်းတက်၏။ ထိုအချိန်တွင် ပြည်သူတို့သည် ပြည်သူအများ မင်းလောင်းမျှော်ရာနေရာတွင် စေတီတော်တစ်ဆူ တည်ထားခဲ့သည်။ ဘွဲ့တော်ကိုလည်း “မင်းမျှော်ရာဇာ” ဟု သမုတ်ခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
မယ်ဒက်စေတီတော်

**မယ်ဒက်စေတီတော်** သည် တောင်ငူခရိုင်၊ ရေတာရှည်မြို့တွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
သက္ကရာဇ် ၉၀၀ ကျော်တွင် အင်းဝသို့ ရှမ်းမင်းများ ဝင်ရောက်ခဲ့ရာ တိုင်းပြည် မငြိမ်မသက် ဖြစ်ခဲ့သည်။ ထိုအခါ မင်းကြီးရန်နောင်၏ ဆွေမျိုးများဖြစ်သည့် မယ်ဒက်နှင့် မယ်နဲ ညီအစ်မနှစ်ယောက်သည် တောင်ငူနယ်သို့ တိမ်းရှောင်ထွက်ပြေးကာ ပိတောက်ကုန်းရွာတွင် နေထိုင်ကြ၏။ များမကြာမီပင် မိခင်သေဆုံး၏။ သူကြိး၏ အိမ်တွင် ငြိုငြင်ပင်ပန်းစွာဖြင့် နေထိုင်ခဲ့ကြရသည်။

တစ်နေ့သောအခါ ဘားမဲ့ဆရာတော်၏ တပည့်သာမဏေတစ်ပါးသည် သိုက်စာအရ သိုက်တူးရန် လာကြ၏။ သိုက်တူးမည့်နေရာသည် တောင်ငူမြို့မှ မြောက်ဘက် ပေါင်းလောင်းမြစ်နှင့် ဆက်နေသည့် မိကျောင်းအိုင်၌ ကျောက်မိကျောင်းသိုက်ကို တူးယူရန် ဖြစ်၏။

ထိုအခါ မယ်ဒက်နှင့် မယ်နဲသည် ကျေက်တူးမည့်သူကို ကျောက်မိကျောင်းရှိရာသို့ လမ်းညွှန်ပေးခဲ့၏။ သိုက်အောင်သောအခါ မယ်ဒက်နှင့် မယ်နဲကို ရတနာရွှေငွေများ ပေးခဲ့သည်။ ဤသို့ဖြင့် မောင်နှမနှစ်ဦးသည် သူကြီးအား ပေးရန်ရှိနေသည့် အကြွေးများကို ပေးဆပ်ကြပြီး ထိုရွာတွင်ပင် နေထိုင်ကြသည်။

ထို့နောက်တွင် မယ်ဒက်သည် မိကျောင်းအိုင်မှ သုံးမိုင်အကွာတွင် စေတီတော်တစ်ဆူ တည်ခဲ့ပြီး “မယ်ဒက်စေတီ” ဟု တွင်ခဲ့သည်။ မယ်နဲသည်လည်း စစ်တောင်းမြစ်၏ အရှေ့ဘက် နှစ်မိုင်ခန့်အကွာတွင် ဘုရားစေတီတော်တည်ခဲ့ပြီး “မယ်နဲစေတီ” ဟု တွင်ခဲ့သည်။

ထိုမောင်နှမနှစ်ဦးသည်လည်း သိုက်စောင့်များနှင့် မေတ္တာသက်ဝင်ချစ်ခင်ခဲ့ကြသည်။ ထို့နောက်တွင် သိုက်စောင့်များက လိပ်ပြာနုတ်ခဲ့သဖြင့် သေဆုံးကာ ဥစ္စာစောင့်များ ဖြစ်ခဲ့ကြသည်ဟု ဆို၏။

## ပြုပြင်မွမ်းမံမှုများ
သက္ကရာဇ် ၁၂၆၇ ခုနှစ်၊ တပေါင်းလတွင် အင်းဝမိုးထား သာသနာပိုင်ဆရာတော်ကြီး၏ တပည့် ပျဉ်းမနားဇာတိဖြစ်သည့် မယ်ဒက်တောရဆရာတော်သည် ဟောင်းနွမ်းနေသည့် စေတီတော်ကို ငုံကာ တည်ခဲ့သည်။ ဖိနပ်တော် အတောင် ၅၂ တောင်၊ ဉာဏ်တော် ၅၄ တောင် ရှိခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
တူဝေစေတီတော်

**တူဝေစေတီတော်** သည် ဘားအံမြို့ရှိ စေတီတော်တစ်ဆူ ဖြစ်သည်။ တော်ပုံတောင်စခန်းတောင်ဘက် ဇွဲကပင်တောင်ခြေတွင် တည်ရှိသည်။

## သမိုင်းကြောင်း
မြတ်စွာဘုရား ပွင့်တော်မူပြီး နှစ် ၅၀၀ ခန့်တွင် ဖြစ်၏။ သေဆုံးသွားသည့် ကရင်အကြီးအကဲတစ်ဦးအား မီးသင်္ဂြိုဟ်ရာ ပြာပုံမှ ထူးဆန်းစွာဖြင့် သခွားပင် ပေါက်လာ၏။ ထိုအပင်မှ အသီးတစ်လုံးသာ သီး၏။ ထိုအသီးမှ သူငယ်တစ်ဦး ပေါက်ဖွားလာရာ သုဝဏ္ဏဘုမ္မိ မွန်ဘုရင်က မွေးစားထားခဲ့သည်။ ထိုကလေးကို အရွယ်ရောက်သည့်အခါ သာမဏေဝတ်ပြီး သီဟိုဠ်ကျွန်းသို့ ပို့ကာ ပိဋကတ်စာပေ သင်ကြားရန် စေလွှတ်ခဲ့သည်။

သာမဏေသည် အသက် ၂၆ နှစ်အရွယ်သို့ ရောက်သည့်အခါ အာသဝေါကုန်ခမ်းသည့် ရဟန္တာဖြစ်ခဲ့သည်။ ထို့နောက်တွင် မိမိနေရပ်သို့ ပြန်ကာ သာသနာပြု၏။ ထို့ပြင် သခွားပင်ပေါက်ရာနေရာတွင် ညောင်စောင့်နတ်အစား ကိုးကွယ်ပူဇော်ရန် သစ္စာစေတီတော် တည်ထားခဲ့သည်။

စေတီတော်တွင် ဒုံရင်းကရင် အမျိုးသားတို့သည် လက်ထပ်ပြီးစ မောင်မယ်များ သစ္စာပြုလေ့ရှိကြသည်။

## အမည်
လူမျိုးအပေါင်တို့ အတူအညီခွဲဝေ၍ စိုက်ပျိုးလုပ်ကိုင်စားသောက်စေရန် ရည်ရွယ်ချက်ဖြင့် "တူဝေစေတီတော်" ဟု သမုတ်ခဲ့သည်။

## အတိုင်းအတာများ
* စေတီတော်မှာ အုတ်စေတီဖြစ်ကာ ဉာဏ်တော် ၉ တောင်မျှ ရှိသည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
တခမိုရိမြို့၊ နဂါနို

** တခမိုရိမြို့ ** (高森町* တခမိုရိ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၂၈၆၄ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၈၄ ဦး ရှိသည်။ စုစုပေါင်း ဧရိယာသည်  ၄၅.၃၆ စတုရန်းကီလိုမီတာ ကျယ်ဝန်းသည်။

## ကိုးကား
ရှိနနိုမြို့၊ နဂါနို

** ရှိနနိုမြို့ ** (信濃町* ရှိနနို − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၈၃၄၂ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၅၅.၉ ဦး ရှိသည်။ စုစုပေါင်း ဧရိယာသည်  ၁၄၉.၃၀ စတုရန်းကီလိုမီတာ ကျယ်ဝန်းသည်။

## ကိုးကား
ယာမနိုအုချိမြို့၊ နဂါနို

** ယာမနိုအုချိမြို့ ** (山ノ内町* ယာမနိုအုချိ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၂၃၅၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၄၆.၄ ဦး ရှိသည်။ စုစုပေါင်း ဧရိယာသည်  ၂၆၅.၉၀ စတုရန်းကီလိုမီတာ ကျယ်ဝန်းသည်။

## ကိုးကား
တတဲရှိနမြို့၊ နဂါနို

** တတဲရှိနမြို့ ** (立 科 町* တတဲရှိန − မချိ * ) သည် ဂျပန်နိုင်ငံ၊ နဂါနိုခရိုင်တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၇၁၈၉ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၀၈ ဦး ရှိသည်။ စုစုပေါင်း ဧရိယာသည်  ၆၆.၈၇ စတုရန်းကီလိုမီတာ ကျယ်ဝန်းသည်။

## ကိုးကား
ဆခုဟိုမြို့၊ နဂါနို

** ဆခုဟိုမြို့ ** (佐久穂町* ဆခုဟို − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၁၀၉၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၅၈.၉ ဦး ရှိသည်။ စုစုပေါင်း ဧရိယာသည်  ၁၈၈.၁၅ စတုရန်းကီလိုမီတာ ကျယ်ဝန်းသည်။

## ကိုးကား
အိုဘုဆဲမြို့၊ နဂါနို

** အိုဘုဆဲမြို့ ** (小布施町* အိုဘုဆဲ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၀၆၉၈ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၅၆၀ ဦး ရှိသည်။ စုစုပေါင်း ဧရိယာသည်  ၁၉.၁၂ စတုရန်းကီလိုမီတာ ကျယ်ဝန်းသည်။

## ကိုးကား
ဆခခိမြို့၊ နဂါနို

** ဆခခိမြို့ ** (坂城町* ဆခခိ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၄၅၈၀ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၇၂ ဦး ရှိသည်။ စုစုပေါင်း ဧရိယာသည်  ၅၂.၆၄ စတုရန်းကီလိုမီတာ ကျယ်ဝန်းသည်။

## ကိုးကား
ရှိမိုဆုဝမြို့၊ နဂါနို

** ရှိမိုဆုဝမြို့ ** (下諏訪町* ရှိမိုဆုဝ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၂၀၁၆၀ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၀၁ ဦး ရှိသည်။ စုစုပေါင်း ဧရိယာသည်  ၆၆.၈၇ စတုရန်းကီလိုမီတာ ကျယ်ဝန်းသည်။

## ကိုးကား
နဂဝမြို့၊ နဂါနို

** နဂဝမြို့ ** (長和町* နဂဝ −မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၆၀၀၃ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၂.၆ ဦး ရှိသည်။ စုစုပေါင်း ဧရိယာသည်  ၁၈၃.၈၆ စတုရန်းကီလိုမီတာ ကျယ်ဝန်းသည်။

## ကိုးကား
နဂနိုဟာရမြို့၊ ဂွန်းမ

** နဂနိုဟာရမြို့ ** (長野原町* နဂနိုဟာရ − မချိ * ) သည် ဂျပန်နိုင်ငံ၊ ဂွန်းမခရိုင် တွင် တည်ရှိသည်။

၂၀၁၅ ခုနှစ်၊ ဖေဖော်ဝါရီလတွင် မြို့နေလူဦးရေသည် ၅၆၁၂ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၄၁.၉ ဦး ရှိသည်။ စုစုပေါင်း ဧရိယာသည်  ၁၃၃.၈၅ စတုရန်းကီလိုမီတာ ကျယ်ဝန်းသည်။

## ကိုးကား
မိယောတမြို့၊ နဂါနို

** မိယောတမြို့ ** (御代田* မိယောတ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၅၁၅၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၅၈ ဦး ရှိသည်။ စုစုပေါင်း ဧရိယာသည်  ၅၈.၇၉ စတုရန်းကီလိုမီတာ ကျယ်ဝန်းသည်။

## ကိုးကား
နဂိဆိုမြို့၊ နဂနို

**နဂိဆိုမြို့** (南木曽町, Nagiso-machi) သည် ဂျပန်နိုင်ငံ၊ နဂနိုခရိုင်တွင်ရှိသည့် မြို့တစ်ခု ဖြစ်သည်။ ၂၀၁၉ ခုနှစ်၊ ဧပြီလ ၁ ရက်နေ့တွင် မြို့နေခန့်မှန်းလူဦးရေသည် ၄၁၁၁ ဦး၊ အိမ်ထောင်စု ၁၇၅၁ ခု ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၁၉ ဦး နေထိုင်ကြသည်။ မြို့၏ စုစုပေါင်းဧရိယာမှာ ၂၁၅.၉၃ စတုရန်းကီလိုမီတာ (၈၃.၃၇ စတုရန်းမိုင်) ဖြစ်သည်။ နဂိဆိုမြို့သည် "ဂျပန်နိုင်ငံရှိ အလှပဆုံးရွာများစာရင်း" တွင် ဖော်ပြခြင်းခံရသည်။

## ပထဝီသွင်ပြင်
နဂိဆိုမြို့သည် နဂနိုခရိုင်၏ အနောက်တောင်ဘက် ခိဆိုလွင်ပြင်တွင် တည်ရှိသည်။ အနောက်ဘက်တွင် ဂိဖုခရိုင်နှင့် နယ်နိမိတ်ချင်း ထိစပ်နေသည်။ ခိဆိုမြစ်သည် မြို့၏ အလယ်ကို ဖြတ်သန်းစီးဆင်းလျက်ရှိသည်။

### ဆက်စပ်နေသည့် မြို့ရွာများ
*ဂိဖုခရိုင်
** နခဆွတ်ဂဝမြို့
*နဂနိုခရိုင်
** အချိမြို့
** အီးဒမြို့
** အိုးခုဝမြို့

## ရာသီဥတု
ခိဆိုမြို့သည် နွေရာသီတွင် ပူပြင်းစိုထိုင်းသည်။ ဆောင်းရာသီတွင် အေးမြသည်။ နှစ်ပတ်လည်ပျမ်းမျှအပူချိန်သည် ၁၁.၅ ဒီဂရီစင်တီဂရိတ် (၅၂.၇ ဒီဂရီဖာရင်ဟိုက်) ရှိသည်။ နှစ်ပတ်လည်ပျမ်းမျှမိုးရေချိန်သည် ၂၃၈၁.၂ မီလီမီတာ (၉၃.၇၅ လက်မ) ရှိသည်။ ဇူလိုင်လသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန်အမြင့်ဆုံးဖြစ်ပြီး ပျမ်းမျှအပူချိန်သည် ၂၃.၅ ဒီဂရီစင်တီဂရိတ် (၇၄.၃ ဒီဂရီဖာရင်ဟိုက်) ရှိသည်။ ဇန်နဝါရီလသည် အနိမ့်ဆုံးဖြစ်ပြီး ပျမ်းမျှအပူချိန် အနှုတ် ၀.၆ ဒီဂရီစင်တီဂရိတ် (၃၀.၉ ဒီဂရီဖာရင်ဟိုက်) ရှိသည်။

## ပြင်ပလင့်များ
*
*Official Website 

## ကိုးကား
ကဏ္ဍ:နဂနိုခရိုင်ရှိ မြို့များ
မဆွတ်ခါဝါမြို့၊နဂါနို (ရှိမိအိန)

** မဆွတ်ခါဝါမြို့ ** (松川町* မဆွတ်ခါဝါ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၃၁၁၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၈၀ ဦး ရှိသည်။ စုစုပေါင်း ဧရိယာသည်  ၇၂.၇၉ စတုရန်းကီလိုမီတာ ကျယ်ဝန်းသည်။

## ကိုးကား
ခိဆိုမြို့၊ နဂနို

** ခိဆိုမြို့ ** (木曽町* ခိဆို − မချိ * ) သည် ဂျပန်နိုင်ငံ၊ နဂနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၁၅၆၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၄.၃ ဦး ရှိသည်။ စုစုပေါင်း ဧရိယာသည်  ၄၇၆.၀၃ စတုရန်းကီလိုမီတာ ကျယ်ဝန်းသည်။ ခိဆိုမြို့သည် "ဂျပန်နိုင်ငံ၏ အလှပဆုံးရွာများစာရင်း" တွင် ဖော်ပြခြင်း ခံရသည်။

## ပထဝီသွင်ပြင်
ခိဆိုမြို့သည် နဂနိုခရိုင်၏ အနောက်တောင်ဘက် တောင်ထူထပ်သည့် ဒေသတွင် ရှိသည်။ မြို့၏ အနောက်ဘက်တွင် ဂိဖုခရိုင်နှင့် နယ်နိမိတ်ချင်း ထိစပ်နေသည်။

### ဆက်စပ်နေသည့် မြို့ရွာများ
*ဂိဖုခရိုင်
**ဂဲရိုမြို့
**တခယမမြို့
*နဂနိုခရိုင်
** အဂမဆွတ်မြို့
** အိနမြို့
** ခိဆိုရွာ
** မဆွတ်မိုတိုမြို့
** မိယဒမြို့
** အိုးတခိမြို့
** ရှိအိုဂျိရိမြို့

## ရာသီဥတု
မြို့၏ ရာသီဥတုသည် နွေရာသီတွင် စိုထိုင်းပြီး နွေးထွေးသည်။ ဆောင်းရာသီတွင် အေးကာ နှင်းကျဆင်းမှု များပြားသည်။ နှစ်ပတ်လည်ပျမ်းမျှအပူချိန်သည် ၁၀.၈ ဒီဂရီစင်တီဂရိတ် (၅၁.၄ ဒီဂရီဖာရင်ဟိုက်) ရှိသည်။ နှစ်ပတ်လည်မိုးရေချိန်သည် ၁၉၂၆.၇ မီလီမီတာ (၇၈.၅ လက်မ) ရှိသည်။ ဇူလိုင်လသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန်အမြင့်ဆုံးဖြစ်ကာ ပျမ်းမျှအပူချိန် ၂၃.၂ ဒီဂရီစင်တီဂရိတ် (၇၃.၈ ဒီဂရီဖာရင်ဟိုက်) ရှိသည်။ ဇန်နဝါရီလသည် အနိမ့်ဆုံးဖြစ်ပြီး ပျမ်းမျှအပူချိန်သည် အနှုတ် ၁.၄ ဒီဂရီစင်တီဂရိတ် (၂၉.၅ ဒီဂရီဖာရင်ဟိုက်) ရှိသည်။

## ပြင်ပလင့်များ
*
*Official Website 

## ကိုးကား
ကဏ္ဍ:နဂနိုခရိုင်ရှိ မြို့များ
ခါရုအိဇာဝါမြို့၊ နဂါနို

** ခါရုအိဇာဝါမြို့ ** (軽井沢町* ခါရုအိဇာဝါ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၉၉၃၉ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၂၈ ဦး ရှိသည်။ စုစုပေါင်း ဧရိယာသည်  ၁၅၆.၀၃ စတုရန်းကီလိုမီတာ ကျယ်ဝန်းသည်။

## ကိုးကား
အိခဲဒမြို့၊ နဂါနို

** အိခဲဒမြို့ ** (池田町* အိခဲဒ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၉၉၀၉ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၄၇ ဦး ရှိသည်။ စုစုပေါင်း ဧရိယာသည်  ၄၀.၁၆ စတုရန်းကီလိုမီတာ ကျယ်ဝန်းသည်။

## ကိုးကား
အီးဇုနမြို့၊ နဂါနို

** အီးဇုနမြို့ ** (飯綱町* အီးဇုန − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၀၉၈၅ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၄၅ ဦး ရှိသည်။ စုစုပေါင်း ဧရိယာသည်  ၇၅ စတုရန်းကီလိုမီတာ ကျယ်ဝန်းသည်။

## ကိုးကား
အီးဂျိမမြို့၊ နဂါနို

** အီးဂျိမမြို့ ** (飯島町* အီးဂျိမ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၉၃၄၃ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၀၇ ဦး ရှိသည်။ စုစုပေါင်း ဧရိယာသည်  ၈၆.၉၆ စတုရန်းကီလိုမီတာ ကျယ်ဝန်းသည်။

## ကိုးကား
ဖုဂျိမိမြို့၊ နဂါနို

** ဖုဂျိမိမြို့ ** (富士見町* ဖုဂျိမိ − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၄၇၂၆ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၀၂ ဦး ရှိသည်။ စုစုပေါင်း ဧရိယာသည်  ၁၄၄.၇၆ စတုရန်းကီလိုမီတာ ကျယ်ဝန်းသည်။

## ကိုးကား
အဂဲမဆွတ်မြို့၊ နဂါနို

** အဂဲမဆွတ်မြို့ ** (上松町* အဂဲမဆွတ် − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၄၆၁၂ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၇.၄ ဦး ရှိသည်။ စုစုပေါင်း ဧရိယာသည်  ၁၆၈.၄၂ စတုရန်းကီလိုမီတာ ကျယ်ဝန်းသည်။

## ကိုးကား
တဆွတ်နိုမြို့၊ နဂါနို

** တဆွတ်နိုမြို့ ** (辰 野 町* တဆွတ်နို − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၉၂၃၆ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၁၄ ဦး ရှိသည်။ စုစုပေါင်း ဧရိယာသည်  ၁၆၉.၂၀ စတုရန်းကီလိုမီတာ ကျယ်ဝန်းသည်။

## ကိုးကား
တဝရမိုတိုမြို့၊ နာရ

** တဝရမိုတိုမြို့ ** (田原本町* ဝာဝရမိုတို − ချေား * ) သည် ဂျပန်နိုင်ငံ၊ နာရခရိုင်၊ ရှိခိတိုင်းတွင် တည်ရှိသည်။

၂၀၁၇ ခုနှစ်၊ မတ်လ ၃၁  ရက်နေ့တွင် မြို့နေလူဦးရေသည် ၃၂၂၄၁ ဦး ရှိသည်။ စုစုပေါင်း ဧရိယာသည်  ၂၁.၀၉ စတုရန်းကီလိုမီတာ ကျယ်ဝန်းသည်။

## ကိုးကား
တခတိုရိမြို့၊ နာရ

** တခတိုရိမြို့ ** (高取町* တခတိုရိ − ချေား * ) သည် ဂျပန်နိုင်ငံ၊ နာရခရိုင်၊ တခအိချိတိုင်းတွင် တည်ရှိသည်။

၂၀၁၇ ခုနှစ်၊ မတ်လ ၃၁  ရက်နေ့တွင် မြို့နေလူဦးရေသည် ၆၉၆၄ ဦး ရှိသည်။ စုစုပေါင်း ဧရိယာသည်  ၂၅.၇၇ စတုရန်းကီလိုမီတာ ကျယ်ဝန်းသည်။

## ကိုးကား
ရှိမိုအိချိမြို့၊ နာရ

** ရှိမိုအိချိမြို့ ** (下市町* ရှိမိုအိချိ − ချေား * ) သည် ဂျပန်နိုင်ငံ၊ နာရခရိုင်၊ ယောရှိနိုတိုင်းတွင် တည်ရှိသည်။

၂၀၁၇ ခုနှစ်၊ မတ်လ ၃၁  ရက်နေ့တွင် မြို့နေလူဦးရေသည် ၅၃၇၈ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၈၆.၈ ဦး ရှိသည်။ စုစုပေါင်း ဧရိယာသည်  ၆၁.၉၉ စတုရန်းကီလိုမီတာ ကျယ်ဝန်းသည်။

## ကိုးကား
အနန်မြို့၊ နဂါနို

** အနန်မြို့ ** (阿南町* အနန် − မချိ * ) သည် ဂျပန်နိုင်ငံ၊ နဂါနိုခရိုင် တွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၄၈၈၀ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၉.၇ ဦး ရှိသည်။ စုစုပေါင်း ဧရိယာသည်  ၁၂၃.၀၇ စတုရန်းကီလိုမီတာ ကျယ်ဝန်းသည်။

## ကိုးကား
အိုးယောဒိုမြို့၊ နာရ

** အိုးယောဒိုမြို့ ** (大淀町* အိုးယောဒို − ချေား * ) သည် ဂျပန်နိုင်ငံ၊ နာရခရိုင်၊ ယောရှိနိုတိုင်းတွင် တည်ရှိသည်။

၂၀၁၆ ခုနှစ်၊ အောက်တိုဘာလ ၁  ရက်နေ့တွင် မြို့နေလူဦးရေသည် ၁၇၇၃၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၄၇၀ ဦး ရှိသည်။ စုစုပေါင်း ဧရိယာသည်  ၃၈.၀၆ စတုရန်းကီလိုမီတာ ကျယ်ဝန်းသည်။

## ကိုးကား
အိုးဂျိမြို့၊ နာရ

** အိုးဂျိမြို့ ** (王寺町* အိုးဂျိ  − ချေား * ) သည် ဂျပန်နိုင်ငံ၊ နာရခရိုင်၊ ခိတခဆွတ်ရဂိတိုင်းတွင် တည်ရှိသည်။

၂၀၁၅ ခုနှစ်၊ ဧပြီလ ၁  ရက်နေ့တွင် မြို့နေလူဦးရေသည် ၂၂၇၉၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၀၀၀ ဦး ရှိသည်။ စုစုပေါင်း ဧရိယာသည်  ၇.၀၀ စတုရန်းကီလိုမီတာ ကျယ်ဝန်းသည်။

## ကိုးကား
ယောရှိနိုမြို့၊ နာရ

** ယောရှိနိုမြို့ ** (吉野町* ယောရှိနို − ချေား * ) သည် ဂျပန်နိုင်ငံ၊ နာရခရိုင်၊ ယောရှိနိုတိုင်းတွင် တည်ရှိသည်။

၂၀၀၇ ခုနှစ်၊ စက်တင်ဘာလ ၁  ရက်နေ့တွင် မြို့နေလူဦးရေသည် ၉၃၉၇ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၉၇.၉၃ ဦး ရှိသည်။ စုစုပေါင်း ဧရိယာသည်  ၉၅.၆၅ စတုရန်းကီလိုမီတာ ကျယ်ဝန်းသည်။

## ကိုးကား
မတ်ပဲ

**မတ်ပဲ** (***Vigna mungo***, **black gram**, **urad bean**, **minapa pappu**, **mungo bean** သို့မဟုတ် '*black *matpe* bean*' ) သည် အိန္ဒိယတိုက်ငယ်တွင် စိုက်ပျိုးဖြစ်ထွန်းသော ပဲတစ်မျိုး ဖြစ်သည်။

## ကိုးကား 
ကဏ္ဍ:စားသုံးနိုင်သော ပဲတောင့်ရှည်များ
ဟဲဂုရိမြို့၊ နာရ

** ဟဲဂုရိမြို့ ** (平群町* ဟဲဂုရိ − ချေား * ) သည် ဂျပန်နိုင်ငံ၊ နာရခရိုင်၊ အိခိုမတိုင်းတွင် တည်ရှိသည်။

၂၀၁၅ ခုနှစ်၊ ဧပြီလ ၁  ရက်နေ့တွင် မြို့နေလူဦးရေသည် ၁၈၇၇၄ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၇၉၀ ဦး ရှိသည်။ စုစုပေါင်း ဧရိယာသည်  ၂၃.၉၀ စတုရန်းကီလိုမီတာ ကျယ်ဝန်းသည်။

## ကိုးကား
အန်ဒိုမြို့၊ နာရ

** အန်ဒိုမြို့ ** (安堵町* အန်ဒို − ချေား * ) သည် ဂျပန်နိုင်ငံ၊ နာရခရိုင်၊ အိခိုမတိုင်းတွင် တည်ရှိသည်။

၂၀၁၇ ခုနှစ်၊ ဧပြီလ ၁  ရက်နေ့တွင် မြို့နေလူဦးရေသည် ၇၅၂၃ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၇၀၀ ဦး ရှိသည်။ စုစုပေါင်း ဧရိယာသည်  ၄.၃၃ စတုရန်းကီလိုမီတာ ကျယ်ဝန်းသည်။

## ကိုးကား
ဆန်ဂိုးမြို့၊ နာရ

** ဆန်ဂိုးမြို့ ** (三郷町* ဆန်ဂိုး − ချေား * ) သည် ဂျပန်နိုင်ငံ၊ နာရခရိုင်၊ အိခိုမတိုင်းတွင် တည်ရှိသည်။

၂၀၁၇ ခုနှစ်၊ မတ်လ ၃၁  ရက်နေ့တွင် မြို့နေလူဦးရေသည် ၂၃၁၈၅ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၆၄၀ ဦး ရှိသည်။ စုစုပေါင်း ဧရိယာသည်  ၈.၇၉ စတုရန်းကီလိုမီတာ ကျယ်ဝန်းသည်။

## ကိုးကား
ချောင်းမမွေတော်စေတီတော်

**ချောင်းမမွေတော်စေတီတော်** သည် မုံရွာခရိုင်၊ ညောင်ကန်ရွာ အနောက်မြောက်ဘက်တွင် တည်ရှိသည့် စေတီတော်တစ်ဆူ ဖြစ်သည်။

## သမိုင်းကြောင်း
မဇ္ဈိမဒေသ ရာဇဂြိုဟ်ပြည့်ရှင် အဇာတသတ်မင်း၏ အဆက်အနွယ်ဖြစ်သည့် နာဂဒါသမင်းကို နန်းချ၍ သုသုနာဂမင်း နန်းတက်၍ နာဂဒါသမင်းနှင့် နှမတော်စပ်သူ သီတလိဒေဝီတို့သည် မြတ်စွာဘုရားတို့၏ ဓာတ်တော်များကို ယူဆောင်၍ မြန်မာနိုင်ငံသို့ တိမ်းရှောင်ခဲ့၏။ ကလေးရာဇဂြိုဟ်၌ လည်းကောင်း၊ တိမ်းရင်းရာဇဂြိုဟ်၌ လည်းကောင်း မြို့တည်ထောင်၍ နေခဲ့ကြသည်။ ထို့နောက် တိမ်းရင်းမြို့ (ညောင်ကန်ရွာ) တွင် ဓာတ်တော်များကို ဌာပနာကို စေတီတော် တည်ခဲ့သည်။ တည်ထားခဲ့သည့် ဘုရားများမှာ ဖလားလမ်းဘုရား၊ ဆင်ဝပ်ဘုရား၊ မြတံဆိတ်ဘုရား၊ မွေရှင်တော်ဘုရား စသည်စေတီတို့ကိုလည်း တည်ထားခဲ့လေသည်။

## အမည်
စေတီတော်သည် သံဖိုချောင်းဦးတိုက်၍ နှစ်မွှာကွဲနေသည့် ကုန်းတော်၏ အလယ်ဗဟို၌ တည်ထားသောကြောင့် ချောင်းမွှာမွေတော်ဟု ခေါ်ခဲ့သည်။ နောင်အခါ ချောင်းမမွေတော် ဟူ၍ ခေါ်ခဲ့ကြသည်။

စေတီတော်၏ ဘုရားပွဲတော်ကို ဝါဆိုလဆန်း ၁၂ ရက်နေ့တွင် ဘုရားဆွမ်းတော်ကြီးပွဲတော်ကို ကျင်းပကြသည်။

## ပြုပြင်မှုများ
* ၁၂၇၄ ခုနှစ်တွင် မောဂ္ဂလန်တိုက်၊ တောင်ကျောင်းဘုန်းကြီး ဦးနာယက၏ ကြီးမှုမှုဖြင့် ပြုပြင်ခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
မိယခဲမြို့၊ နာရ

** မိယခဲမြို့ ** (三宅町* မိယခဲ − ချေား * ) သည် ဂျပန်နိုင်ငံ၊ နာရခရိုင်၊ ရှိခိတိုင်းတွင် တည်ရှိသည်။

၂၀၁၇ ခုနှစ်၊ ဧပြီလ ၁  ရက်နေ့တွင် မြို့နေလူဦးရေသည် ၇၀၁၃ ဦး ရှိသည်။ စုစုပေါင်း ဧရိယာသည်  ၄.၀၇ စတုရန်းကီလိုမီတာ ကျယ်ဝန်းသည်။

## ကိုးကား
ခိုးရေားမြို့၊ နာရ

** ခိုးရေားမြို့ ** (広陵町* ခိုးရေား − ချေား * ) သည် ဂျပန်နိုင်ငံ၊ နာရခရိုင်၊ ခိတခဆွတ်ရဂိတိုင်းတွင် တည်ရှိသည်။

၂၀၁၇ ခုနှစ်၊ မတ်လတွင် မြို့နေလူဦးရေသည် ၃၅၀၂၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၁၀၀ ဦး ရှိသည်။ စုစုပေါင်း ဧရိယာသည်  ၁၆.၃၄ စတုရန်းကီလိုမီတာ ကျယ်ဝန်းသည်။

## ကိုးကား
ခန်မခိမြို့၊ နာရ

** ခန်မခိမြို့ ** (上牧町* ခန်မခိ − ချေား * ) သည် ဂျပန်နိုင်ငံ၊ နာရခရိုင်၊ ခိတခဆွတ်ရဂိတိုင်းတွင် တည်ရှိသည်။

၂၀၁၇ ခုနှစ်၊ မတ်လ ၃၁  ရက်နေ့တွင် မြို့နေလူဦးရေသည် ၂၂၈၀၇ ဦး ရှိသည်။ စုစုပေါင်း ဧရိယာသည်  ၆.၁၄ စတုရန်းကီလိုမီတာ ကျယ်ဝန်းသည်။

## ကိုးကား
ခဝအိမြို့၊ နာရ

** ခဝအိမြို့ ** (河合町* ခဝအိ − ချေား * ) သည် ဂျပန်နိုင်ငံ၊ နာရခရိုင်၊ ခိတခဆွတ်ရဂိတိုင်းတွင် တည်ရှိသည်။

၂၀၁၅ ခုနှစ်၊ ဧပြီလ ၁  ရက်နေ့တွင် မြို့နေလူဦးရေသည် ၁၇၈၃၁ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၂၂၀၀ ဦး ရှိသည်။ စုစုပေါင်း ဧရိယာသည်  ၈.၂၇ စတုရန်းကီလိုမီတာ ကျယ်ဝန်းသည်။

## ကိုးကား
အင်ဒပ်တာ

အင်ဒပ်တာကို တစ်နည်းအားဖြင့် ကွိုင် ဟုလည်း ခေါ်ဆိုပါသေးသည် ။ မြန်မာအမည်ဖြင့် လျှပ်စစ်ကိုညှို့နိုင်သောကြောင့် လျှပ်ညှို့ ဟုလည်း ခေါ်ဆိုကြပါသေးတယ်။

Inductor ဆိုသည်မှာ ကြေးဝါယာကြိုးခွေကို တစ်ထပ်သို့မဟုတ် တစ်ထပ်ထက်မက စနစ်တကျရစ်ခွေထားသော ဝါယာခွေတခုဖြစ်သည်။ ထိုသို့ရစ်ခွေထားရာဝယ်တွင် အတွင်းတွင်တခုခု ထပ်ခံ၍ ရစ်ခွေထားနိုင်သကဲ့သို့  မည်သည့်သတ္တုမျှမပါဝင်ပဲ ဝါယာကြိုးချည်းသက်သက်ရစ်ခွေထားခြင်းမျိုးလဲ ဖြစ်နိုင်ပါတယ်။

Inductor တခုသည် 

၁ . လျှပ်စီး ကို Magnetic Field သံလိုက်စက်ကွင်းအသွင်ဖြင့် ယာယီသိုလှောင်ပေးခြင်း

၂ . ယင်းအတွင်းစီးဆင်းနေသော လျှပ်စီး ကိုဆန့်ကျင့်ခြင်း

၃ . DC ကို ဖြတ်ခွင့်ပြုပြီး AC ကိုဆန့်ကျင်တားဆီးခြင်း ကိုပြုလုပ်ပါတယ် 

Inductor တခု၏ လျှပ်စစ်သိုလှောင်နိုင်စွမ်းပမာဏကို Inductance ( L ) ဖြင့်ဖော်ပြပါတယ်။ Inductance ကို Henry ( H ) ဖြင့်တိုင်တာပြီး ယူနစ်များမှာ uH = Micro Henry , mH = Mili Henry တို့ဖြစ်ကြပါတယ် ကွိုင်တခု၏ Inductance တန်ဖိုးသည် ယင်း၏အပါတ်ရည်နှင့် အတွင်းခံပြုလုပ်ထားသော သတ္တုထည်ပေါ်မူတည်ပါသည် သိသာရန်မှတ်သားထားရမယ့် ၂ ချက်သာ ရှိပါတယ် 

Data Sheet မှာ

၁ . No of Turn ကွိုင်၏ အပတ်ရေ

၂ . Type of Core သာလျှင်ဖြစ်ပါတယ် Core ဆိုသည်မှာအတွင်းတွင်ခံ၍ ရစ်ပတ်ထားသော ပစ္စည်းကိုခေါ်ဆိုခြင်း ဖြစ်ပါတယ်။

Inductor များကို ၃ မျိုးထပ်ခွဲထားပါတယ် 

၁ . Air Core

၂. Iron Core

၃. Ferrite Core တို့ဖြစ်ပြီး ပုံထဲတွင်လေ့လာနိုင်မှာပါ 

၁. Air Core 

Air Core ဆိုသည့်အတိုင်း ကွိုင်အတွင်းတွင် မည်သည့်အရာမှမပါပဲ လေသာလျှင်ပါဝင်သောကြောင့် Air Core ဟုခေါ်ထားခြင်းဖြစ်ပြီး ကြေးကြိုးများသက်သက်သာခွေထားခြင်းဖြစ်ပါတယ် ထို့ကြောင့် အလေးချိန်အပေါ့ပါးခြင်း Magnetic Field အားနည်းခြင်း Low Frequency လည်းအားနည်းပြီး Inductance လည်းနည်းနည်းသာသရရှိနိုင်ပါတယ် ရေဒီယိုလိုပစ္စည်းများတွင် ပါဝင်ပါတယ်  သင်္ကေတအားဖြင့် သာမန်အတွန့်လေးသာပါဝင်ပါတယ် ။

၂. Iron Core 

Iron Core ဆိုသည်မှာအတွင်တွင် သံပြားများကိုထည့်သွင်း၍အပြင်မှ ကြေးကြိုးများကိုရစ်ခွေထားခြင်းဖြစ်သည် Audio Frequency အတွတ် nickel alloy နှင့် Silicon Steel တို့ကိုအသုံးပြု၍ ကတ်ဆက္များ အသံချဲ့စက္များ TV များစသည့်လျှပ်စစ်ပစ္စည်းများတွင် Audio ပိုင်းဆိုင်ရာအတွက်အလွန်အသုံးများသည် ယင်းတွင် အတွင်းတွင် သံကိုခွေ၍ပြုလုပ်ထားပြီး Inductor ၃ မျိုးလုံးတွင် အရွယ်အစားအကြီးမားဆုံးနှင့် အလေးလံဆုံးဖြစ်သည် Low Frequency သာရနိုင်၍ Inductance အလယ်အလတ်အဆင့်သာရှိပြီး အိမ်သုံးရိုးရိုး Choke များတွင်တွေ့ရမှာပါ သင်္ကေတအားဖြင့် အတွန့်လေးပေါ်တွင့် မျဉ်းဖြောင့်နှစ်ကြောင်းဆွဲထားခြင်းကိုမြင်ရမှာပါ ။

၃. Ferrite Core 

Ferrite Core ဆိုသည်မှာ Nickel oxide နှင့် Ferric Oxide နှစ်ခုကိုပေါင်းစပ်ထားခြင်းဖြစ်ပါတယ် အလွယ်ပြောရလျှင် သံကိုစွမ်းအားမြှင့်ပြုပြင်ထားခြင်းပြီး ပေ့ါပါးကျစ်လျစ်လာစေခြင်းပါ ထူးခြားချက်မှာ အလးချိန်အနည်းငယ်နှင့်  အသေးငယ်ဆုံးဖြစ်ပေမယ် စွမ်းဆောင်နိုင်စွမ်းကအလွန်ကြီးမားပါတယ် High Frequency ထုတ်ပေးနိုင်ပြီး Inductance လည်းများပြားပါဝင်ပါတယ် အဝေးသို့ထုတ်လွှတ်နိုင်သော Radio စက်များ TV စက်များ သည်တို့တွင်တပ်ဆင်အသုံးပြုထားပါတယ် အိမ်သုံး Auto Choke တွင်လည်းပါဝင်သည် သင်္ကေတမှာ အတွန့်လေးပေါ်တွင် သံမဟုတ်ပဲ ပြုပြင်ထားခြင်းကြောင့် မျဉ်းစက်လေး  ၂ ကြောင်းဖြင့်ဖော်ပြထားပါတယ် ။
ရတနာသင်းကျစ်စေတီတော်

**ရတနာသင်းကျစ်စေတီတော်** သည် မိတ္ထီလာမြို့တွင်ရှိသည့် စေတီတော်တစ်ဆူ ဖြစ်သည်။ စေတီတော်သည် ထီးသုံးဆင့်ဘုရားကြီး၏ အနောက်ဘက်ရှိ ခရစ်ယာန်ကျောင်းဝင်းအတွင်းတွင် တည်ရှိ၍ ပျက်စီးပြိုပျက်လျက် ရှိသည်။ ကျောက်စာကိုမူ ဈေးကုန်းရန်အောင်မြင်ဘုရားပရဝုဏ်အတွင်းသို့ ရွှေ့ပြောင်းထားသည်။

## သမိုင်းကြောင်း
သက္ကရာဇ် ၁၁၅၈ ခုနှစ်တွင် ဘိုးတော်ဘုရားသည် မိတ္ထီလာကန်ကို ဆည်ရန်အတွက် အမရပူရမှ ထွက်လာ၏။ ထို့နောက် ရွှေစောလူးကုန်းတွင် ကွန်းချစံမြန်းတော်မူခဲ့သည်။ သားတော် ဥပရာဇာလည်း ပါခဲ့ကာ ကန်ကို ဆည်ဖို့ရာတွင် ပါဝင်ခဲ့သည်။

သားတော်ဥပရာဇာသည် ကန်ကို ဆည်ဖို့ပြီးနောက် ကန်၏ မြောက်ဘက်တွင် အမှတ်တရ ကျောက်စေတီတော်ကို တည်ခဲ့သည်။ စေတီတွင် မင်းကြီး၏ မကိုဋ်တော်၊ ငွေဆင်းတုတော် ၂၅ ဆူတို့ကို ဌာပနာခဲ့သည်။

၁၁၅၈ ခုနှစ်၊ ဝါဆိုလပြည့်နေ့မှစကာ ပန္နက်ချ၍ တည်ဆောက်ခဲ့သည်။ စေတီတော် ဌာပနာတိုက် ပြီးသွားသောအခါ ဆင်းတုတော်များနှင့် ရတနာများကို ခုနစ်ရက်ခုနစ်လီ ခမ်းနားစွာ ဌာပနာခဲ့သည်။

စေတီတော်တည်ရာတွင် ကျောက်ချပ်ရေ ၂၇၄၆ ချပ်ဖြင့် တည်ထားပြီး ၂၁၈၆ ချပ်ကို အခင်းပြုလုပ်ခဲ့သည်။ တည်ပြီးသောအခါ “ရတနာသင်းကျစ်စေတီတော်” ဟု သမုတ်ကာ ကျောက်စာ စိုက်တော်မူခဲ့သည်။ ဌာပနာတိုက်သည် ဖိနပ်တော်၏ အောက် ၁၉ တောင်အစောက်တွင် တိုက်ခန်းပြုကာ ပြုလုပ်ခဲ့ခြင်း ဖြစ်သည်။

## ကျောက်စာ
ကျောက်စာသည် အနည်းငယ် ချွတ်ယွင်းနေမှုများ ရှိနေသည်။ ၁၃၁၅ ခုနှစ်တွင် မိတ္ထီလာမှ ဦးဘရင်သည် ကျောက်စာကို ရန်အောင်ဘုရားဝင်းအတွင်းသို့ ပြောင်းရွှေ့ခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
ရွှေကျီးမြင်စေတီတော်

**ရွှေကျီးမြင်စေတီတော်** သည် မန္တလေးမြို့၏ ကျုံးအနောက် ပြည်ကြီးကျက်သရေရပ်ရှိ စေတီတော်တစ်ဆူ ဖြစ်သည်။

## သမိုင်းကြောင်း
အနော်ရထာမင်း၏ မြေးတော် မင်းရှင်စောသည် တိုင်းခန်းလှည့်လည်ရာ မန္တလေးတောင် ပတ်ဝန်းကျင်သို့ ရောက်လာ၏။ ထိုအခါ ရွှေအဆင်းရှိသည့် ကျီးတစ်ကောင်ကို ထူးဆန်းစွာ မြင်တွေ့ရသည်။ ထိုအခါ မှူးမတ်တို့၏ တင်လျှောက်ချက်အရ စေတီတော်တစ်ဆူ တည်ထားကိုးကွယ်ခဲ့သည်။

စေတီတော်တွင် ရုပ်ပွားတော်တစ်ဆူနှင့် ဓာတ်တော်များ ဌာပနာခဲ့သည်။

## ပြုပြင်မွမ်းမံမှုများ
အလောင်းစည်သူမင်းကြီးသည် ဓာတ်တော်များကို ဌာပနာတော်မူကာ ပြုပြင်မွမ်းမံခဲ့သည်။

မင်းတုန်းမင်းကြီးသည် မဟန်နကီဇော်ဂျီဆက်သသည့် ဗောဓိသားကို မင်းကြီးကိုယ်တိုင် ဒက္ခိဏသာခါရုပ်ပွားတော်ထုလုပ်ခဲ့သည်။ ၁၂၅၁ ခုနှစ်တွင် ထိုရုပ်ပွားတော်ကို စေတီတော်၏ အာရုံခံတန်ဆောင်းတွင် လိုဏ်ဂူ ဂန္ဓကုဋီဖြင့် ထားရှိခဲ့သည်။ အလောင်းစည်သူမင်း ကိုးကွယ်တော်မူခဲ့သည့် ရှင်မဟာကဿပရုပ်ပွားတော်နှင့် အံတော်တို့ကိုလည်း ပင့်ဆောင်ကျိန်းဝပ်စေခဲ့သည်။

ထို့ပြင် စိန်ဆင်းတု၊ မြဆင်းတု စသည့် နန်းစဉ်ဘုရား ၃၆ ဆူကိုလည်း ပင့်ဆောင်ထားခဲ့သည်။

## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
မြတ်စောညီနောင်စေတီတော်

**မြတ်စောညီနောင်စေတီတော်** သည် တောင်ငူမြို့နယ်ရှိ စေတီတော် တစ်ဆူ ဖြစ်သည်။ တောင်ငူမြို့ရှိ စစ်တောင်းမြစ်၏ အရှေ့ဘက်တွင် တည်ရှိသည်။ ညီတော်စေတီနှင့် နောင်တော်စေတီတို့ ဖြစ်ကြသည်။

## သမိုင်းကြောင်း
စူဠပုံ၊ မဟာပုံညီနောင်တို့က လျှောက်ထားသဖြင့် မြတ်စွာဘုရားသည် သုနာပရန္တတိုင်းသို့ ကြွတော်မူ၏။ ထို့နောင် ပေါင်းလောင်းမြစ်ဖျားတွင် ရပ်တန့်ကာ ကြက်မင်းဖြစ်စဉ်အခါက ကျက်စားတော်မူသည့်နေရာဖြစ်ကြောင်း မိန့်ကြားတော်မူ၏။

သီရိဓမ္မာအသောကမင်းကြီးသည် အဇာတသတ်မင်း မြှုပ်နှံထားသည့် ဓာတ်တော်များကို ဖော်ထုတ်ကာ စေတီတော်တည်ရန် အကြီးအကဲတို့ကို ဓာတ်တော်များ ဖြန့်ဝေခဲ့သည်။ ထိုအခါ တောင်ငူဒေသရှိ မြတ်လှရွာ၊ စောလှရွာအုပ်၊ ကျောက်ဖားရွာအုပ်တို့သည် ဓာတ်တော်များကို ပူဇော်ခွင့် ရခဲ့ကြသည်။ ထို့နောက် မြတ်စွာဘုရား မိန့်ကြားတော်မူခဲ့သည့်နေရာတွင် စေတီတော်တည်ကာ ဓာတ်တော်များကို ဌာပနာ ထည့်ခဲ့ကြသည်။

## ပြုပြင်မွမ်းမံခြင်း
အလောင်းစည်သူမင်းကြီး တိုင်းခန်းလှည့်လည်သောအခါ မြတ်စောညီနောင်စေတီနှင့် ရှင်ပင်ကျောက်ဆောက်စေတီတို့ကိုလည်း ပြုပြင်ခဲ့သည်ဟု ဆိုကြသည်။

## ရုပ်ပုံများ

File:A place of Myat Saw NN.jpg|ဘုရားရှိ ရုပ်တုများ
File:Myat Saw Nyi Naung Stupa.jpg|စေတီတော်
File:Yin Pyin Taw at MSNN.jpg|ရင်ပြင်တော်
File:Old Htee Taw Of MSNN.jpg|ထီးတော်အဟောင်း
File:Wanna Theingi Mal Taw.jpg|ဝဏ္ဏသိင်္ဂီမယ်တော်

## မှတ်စု
## ကိုးကား
ကဏ္ဍ:မြန်မာနိုင်ငံရှိ စေတီပုထိုးများ
အီရန်နိုင်ငံ၏ ကျွန်းများစာရင်း

ကိုဩဒိနိတ်: [//tools.wmflabs.org/geohack/geohack.php?pagename=%D9%81%D9%87%D8%B1%D8%B3%D8%AA_%D8%AC%D8%B2%DB%8C%D8%B1%D9%87%E2%80%8C%D9%87%D8%A7%DB%8C_%D8%A7%DB%8C%D8%B1%D8%A7%D9%86&params=27.98_N_50.18_E_region:IR 27°59′N 50°11′E&#xFEFF; / &#xFEFF;27.98°N 50.18°E&#xFEFF; / 27.98; 50.18]

جزایرهု၊အဓိကအတွက် ပါရှန်ပင်လယ်ကွေ့ ။

## ျ 
၃၀ ကျွန်း၏အမြတ်အတွက်နိုင်ငံရေးနယ်ပယ်၊ပြည်နယ်၏Bushehr၊ဆာင္အီမာမ္တိုနှင့် Hormozgan ပို၏ထက်ဝက်ကျော်က uninhabited။

### လူနေကျွန်း 
* သူ (စက္ဘီး၊အစိမ္းေရာင္၊ချက်တင် سبزو၊စသည်တို့ကို။ بوموف)
* အိန္ဒိယသမုဒ္ဒရာ (تنبمار)
* P ငယ် (Tambo)
* Khārk
* خارکو (خویرج၊စသည်တို့ကို။ خویری)
* ခ်ဳပ္ကာလက္လြတ္ (လျှို့ဝှက်ချက်၊စသည်တို့ကို။ စီးရီး )
* Schiff (شیخسعد၊စသည်တို့ကို။ ကိုင္းလည်းဖော်ပြခဲ့)
* Sadra
* ဗမာကျွန်း
* فرور فرور (pleura)
* Qeshm (ابرکاوان။၊ ထိုကျွန်း၌အိပ်။ နျး)
* Kish (Qays)
* Lavan (امرالدوله၊နာမ၏အယခင် شیخشعیب ကြောင်း ۱۳۴۴ အ Lavan ပြောင်းလဲ)
* ဆောင်းရာ
* ထိုကျွန်း၏ဗို (صلبوخ) 
* Jeweled
* Hormoz (zoravan)
* အခါ (အမ်ဳိး ۱۳۷۸ ဟုခေါ်သည့်အခါအသစ်ဟုခေါ်သည်)
* هندرابی (စစ်ဆေးမေးမြန်းခြင်းအပြာ၊ဦးချို)

### ကျွန်း uninhabited 
* ဘာသာျပန္ခ်က္ الکرم (ဆ) 
* လႊတ္ေ (အကယ္ဒမီ)
* بونه
* تهمادون (تهمادو သို့မဟုတ် جبرین)
* လင်း
* Khro
* Dara (လသ)
* رمیله၊စသည်တို့ကို။၊ အနီးကျေးရွာများ၏ رمیله တွင်း Arvand Kenar
* လီ Reis အရာ၊
* شلحه حاجحسین၊စသည်တို့ကို။၊ အနီးကျေးရွာများ၏ رمیله တွင်း Arvand Kenar
* شلحه ရန်သူ။။။ နီးထိုရွာ၏အတွင်း Arvand Kenar
* شلحه ثوامر၊စသည်တို့ကို။၊ အနီးကျေးရွာများ၏ ثوامر တွင်း Arvand Kenar
* ယီ Karama
* شیدور (^၊စသည်တို့ကို။ شتور၊စသည်တို့ကို။ شطور)
* ကိုင္းလည်းဖော်ပြခဲ့ (အသေးစားကျွန်းအကြား BushehrႏSchiff)
* فرور ငယ် (فرورگان)
* ထိုသင်္ချိုင်း၏ကပ္ပတိန်
* ဂရမ် (ကဲ့သို့တူညီသော အ الکرم ။)
* တုပ်ကွေး
* مطاف (အကြားကျွန်း نخیلو နှင့် امالکرم၊စသည်တို့ကို။ အသဲအတွက်ဖက်ရှင်၊အဆိုပါရေဝင်။ မူအရ၊အပြန်တယ်၊ပင်လယ်ကြမ်းပြင်စဉ်းစားသည်)
* مولیات
* သေဆုံး Mehanna (တောင်ကျွန်း)
* ချစ်စရာ
* نخیلو 

## ပါမစ္ 
* ထိုကျွန်းများ၏အထီး

## ရှော درونسرزمینی 
အမည် ۱۰۲ ကျွန်း အိုင် Urmia အတွက် အနောက်ဂျန်ပြည်နယ် ၊အီရန်၊အောက်ပါအတိုင်းဖြစ်သည်:

## ဝေစ် 
## အရင်းအမြစ်များ 
မှရယူရန်ကဏ္ဍ:နပ်အနောက်ဥရောပနိုင်ငံ(ထိုမြို့၏Urmia)၊۱۳۷۹ နေရောင်ခြည်စွမ်း။

* ရိုက္ထား၊စသည်တို့ကို။ &#x20;၊ယဉ်ကျေး၏။ &#x20;
ဥဆုလီ

## ဩစတြေးလျနှင့်နယူးဇီလန် 
**Osolis** (အာရပ်)၏အများစု မြတ္စ ၊အဗ္နာ၊ရွီ دوازدهامامی ။ သူတို့အားအုပ်စုများ၏၊ယခုအများကြီးသေးငယ်တဲ့ပြိုင်ဘက်၊ အ akhbaris အသုံးပြုမှုအတွက်အ *ijtihad* အသစ်ဖန်တီးစီရင်ထုံးဖွဲ့ *၏fiqh*;အတွက်အကဲဖြတ် အနွယ် မှ phasing ထဲကအစဉ်အလာမဲ;နှင့်မဖြစ်မနေသိတုအ *mujtahid* ကိုဆုံးဖြတ်ရန်မှန်ကန်သောအပြုအမူ၏အအစ္စလာမ့်ခြားနားချက်။

## အရင်းအမြစ်များ 
အခြေခံမူများ၏အချိန်၊အဆိုပါကျဆင်းမှု၏သတင်းကို XVIII ရာစု။၊ အဆိုပါကျောင်းအတွက်ပၸာယ္ရပါကြောင်းသတိပြုပါပြီအခုတစ်ထုံးစံအတွက်အဘယ်မှာရှိကျယ်ပြန့်အများစု၏။

## ဩစတြေးလျနှင့်နယူးဇီလန် 
* ကိုးကားအတု
* ကိုးကား၊အတုမရှိ

## အရင်းအမြစ်များ
ဟတိုယာမမြို့၊ ဆိုင်းတမ

** ဟတိုယာမမြို့ ** (鳩山町* ဟတိုယာမ − မချိ * ) သည် ဂျပန်နိုင်ငံ၊ ဆိုင်းတမခရိုင် တွင် တည်ရှိသည်။

၂၀၁၆ ခုနှစ်၊ ဖေဖော်ဝါရီလ ၁  ရက်နေ့တွင် မြို့နေလူဦးရေသည် ၁၄၃၃၆ ဦး ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၅၅၇ ဦး ရှိသည်။ စုစုပေါင်း ဧရိယာသည်  ၂၅.၇၃ စတုရန်းကီလိုမီတာ ကျယ်ဝန်းသည်။

## ကိုးကား